சமயம் மற்றும் கலாச்சார மாண்பினை நெறிப்படுத்தும்  ‘மை மாணவர்’ திட்டம் மீண்டும் மலர்கிறது

ஜார்ச்டவுன் -” சமயம் என்பது ஒரு மனிதனை நல்வழியில் வாழ வழிகாட்டும் ஒரு கருவியாகச் செயல்படுகிறது. சமய நெறிகளை முறையாகக் கற்கும் மாணவன் சிறந்த ஒழுக்கம் மற்றும் தலைமைத்துவப் பண்புகள் மிக்கவனாக உருமாற்றம் காண்கிறான்,” என புக்கிட் பெண்டேரா இந்து சங்கப் பேரவையின் தலைவர் விவேக நாயகன் தர்மன் ‘மை மாணவர்‘ (MyManavar) பிரியாவிடை விழாவில் கலந்து கொண்டு வரவேற்புரை வழங்கும் போது இவ்வாறு கூறினார்.

சமயம் மற்றும் கலாச்சார வகுப்பு (மை மாணவர்) திட்டத்தில் தமிழ்ப்பள்ளி மட்டுமின்றி

தேசியப்ப்பள்ளி மற்றும் சீனப்பள்ளிகளில் பயிலும் நம் இந்திய மாணவர்களை அடையாளம் காணப்பட்டு பங்கு கொள்ள அழைக்கப்படுகின்றனர். இதன் மூலம் நம் மாணவர்கள் சமயம், கலாச்சாரம் மற்றும் பாரம்பரியத்தை நன்கு அறிய முடியும் என தர்மன் நம்பிக்கைத் தெரிவித்தார்.

கடந்த ஆண்டு (2019) இத்திட்டத்தில் தீவுப்பகுதியைச் சேர்ந்த நான்கு தமிழ்ப்பள்ளி மாணவர்கள் ( இராமகிருஷ்ண தமிழ்ப்பள்ளி, அஸாத் தமிழ்ப்பள்ளி, ஜாலான் சுங்கை தமிழ்ப்பள்ளி, சுப்பிரமணிய பாரதி தமிழ்ப்பள்ளி) கலந்து கொண்ட வேளையில் இவ்வாண்டு பிற மூன்று தமிழ்ப்பள்ளிகளும் இப்பட்டியலில் இடம்பெறும் என எதிர்ப்பார்ப்பதாகக் கூறினார்.

‘மை மாணவர்‘ திட்டம் சமயப் போதனை, அறிவியல் முறையில் நிரூபிக்கப்பட்ட நமது இந்து சமயக் கூறுகளுக்கான  விளக்கம் அளித்தல் மற்றும் கலை சார்ந்த நடவடிக்கைகள் என மூன்று பிரிவுவாக வழிநடத்தப்படுகிறது.

புக்கிட் பெண்டெரா பேரவையின் கீழ் கடந்த ஜூன் மாதம் அறிமுகப்படுத்தப்பட்ட மை மாணவர் திட்டத்தில் 75 மாணவர்கள் பங்குப் பெற்று நற்சான்றிதழ் பெற்றுக் கொண்டனர்.

இந்தப் பிரியாவிடை விழாவில் மாணவர்கள் பாரம்பரிய நடனம், தற்காப்பு கலை, மேடை பேச்சு ஆகிய படைப்புகளைப் படைத்து வருகையாளர்களை வெகுவாகக் கவர்ந்தனர்.

ஆறு மாத கால பயிற்சி வகுப்பில் சிறந்த படைப்பற்றலை வழங்கிய மாணவர்களுக்குச் சிறப்பு விருதுகள் வழங்கி கெளரவிக்கப்பட்டனர். அவ்வகையில் சிறந்த முன்மாதிரி விருதை ஹிரென் ஜெகதேசன், லோஷினி ஜானகி ; சிறந்த அகஸ்தியர் விருதை அகிலன், விக்னேஸ்வரி ;சிறந்த அபிமன்யு விருதை த.குஹான் , சி.தர்ஷிகா பெற்றுக்கொண்டனர்.

இந்நிகழ்ச்சியில் ஆட்சிக்குழு உறுப்பினர் சாய்ரில் கீர் ஜொஹரி பிரதிநிதியாக ஜேம்ஸ் நாராஸ்,

பினாங்கு இந்து சங்க கல்விப்பிரிவுத் தலைவர் செளந்தரராஜன் மற்றும் பிரமுகர்கள் கலந்து கொண்டனர்.

முதலாம் ஆண்டு வெற்றிக் கொண்டாட்டத்தைத் தொடர்ந்து இத்திட்டம் மீண்டும் வருகின்ற ஜனவரி மாதம் 15-ஆம் நாள் தொடங்கி ஒவ்வொரு சனிக்கிழமை காலை மணி  8.30 முதல் 11.00 மணி வரை இராமகிருஷ்ண தமிழ்ப்பள்ளி வளாகத்தில் இனிதே நடைபெறும். இத்திட்டத்தில் 7 முதல் 15 வயது மதிக்கத்தக்க மாணவர்கள் கலந்து கொள்ளலாம்.

மேல் விபரங்களுக்கு

016-4948281 / 016-4889422 என்ற எண்களைத் தொடர்புக் கொள்ளலாம் அல்லது மின்னஞ்சல் முகவரி

[email protected]
 அல்லது அகப்பக்கத்தை

https://www.facebook.com/mhsbbceducationbureau/ அனுகலாம்.


சமயம் மற்றும் கலாச்சார வகுப்பு மாணவர்களை நெறிப்படுத்தும்

ஜார்ஜ்டவுன்
– ”
ஒரு சமயத்தின் மகத்துவத்தை அறிந்து  முறையாக கடைப்பிடிக்கும் மாணவன் சுய ஒழுக்கம் மற்றும் தலைமைத்துவம் கொண்ட தலைவனாகத் திகழ்வான்
.
சமயம் மற்றும் கலாச்சாரத்தைக்  கற்கும் மாணவர்கள் வாழ்க்கையில் தீய வழியில் செல்லாமல் நல்வழியைத் தேர்ந்தெடுத்து சிறந்த எதிர்காலத்தை நோக்கிப் பயணிப்பர்
,”
என புக்கிட் பெண்டேரா இந்து சங்கப் பேரவையின் தலைவர் விவேக நாயகன் தர்மன்
‘
மை மாணவர்
‘ (MyManavar)
திட்டத்தில் கலந்து கொண்டு  வரவேற்புரை வழங்கும் போது இவ்வாறு கூறினார்
.

புக்கிட் பெண்டேரா இந்து சங்க பேரவை ஏற்பாட்டில்
‘
மை மாணவர்
‘
எனும் சமயமும் கலாச்சார வகுப்பு திட்டம் ஜூன் மாதம்
15-
ஆம் நாள் தொடங்கி ஒவ்வொரு சனிக்கிழமை காலை மணி
8.30
முதல்
11.00
மணி வரை இராமகிருஷ்ணா தமிழ்ப்பள்ளி வளாகத்தில் இனிதே நடைபெறுகிறது
.
இத்திட்டத்தில்
7
முதல்
15
வயது மதிக்கத்தக்க இந்து மாணவர்கள் கலந்து கொள்ளலாம்
.
இதுவரை
90
மாணவர்கள் இத்திட்டத்தில் கலந்து கொண்டு பயன்பெறுகின்றனர்
.

‘
மை மாணவர்
‘
திட்டம் சமயப் போதனை
,
அறிவியல் முறையில் நிரூபிக்கப்பட்ட நமது இந்து சமயக் கூறுகளுக்கான  விளக்கம் அளித்தல் மற்றும் கலை சார்ந்த நடவடிக்கைகள் என மூன்று பிரிவுவாக வழிநடத்தப்படுகிறது
.

“
கடந்து மூன்று வாரங்களாக நடத்தப்படும் இத்திட்டத்தில் மாணவர்கள் ஓம் மந்திரம்
,
ஆலய வழிப்பாடு
,
விநாயகர் மந்திரம்
,
தோரணம் பின்னுதல்
,
கபடி விளையாட்டுப் போட்டி என சமயமும் கலையும் சிறப்பாக கற்றுக்கொண்டு பயன்பெறுகின்றனர்
,”
என தர்மன் மேலும் தெரிவித்தார்
.
முற்றிலும் இலவசமாக நடைபெறும் இத்திட்டத்தில் இன்னும் அதிகமான மாணவர்கள் கலந்து கொள்வதற்குப் பெற்றோர்கள் ஊக்கமளிக்க வேண்டும்
.

இந்நிகழ்வில் புக்கிட் பெண்டேரா கல்விப்பிரிவுத் தலைவர் ஹரிடாஸ்
,
பினாங்கு மாநில கபடி குழு பிரதிநிதி அர்ஜூனன்
,
தொண்டர் மணி இராமா மற்றும் ஆசிரியர்கள் கலந்து கொண்டனர்
.

‘
மை மாணவர்
‘
திட்டத்தில் மாணவர்களுக்குச் சுய ஒழுக்கத்தைக் கற்றுக்கொடுப்பது மட்டுமின்றி  கல்வியில் கவனத்தையும் ஆர்வத்தையும் தூண்டுதல்
,
நேர நிர்வகிப்பு கற்பித்தல்
,
தியானத்தின் வழி ஞாபக சக்தி பெறுதல் என அனைத்து கூறுகளையும் கற்பிக்கப்படும்
.


சமய நெறியுடன் தைப்பூசத்தைக் கொண்டாடுவோம்.

வருகின்ற பிப்ரவரி மாதம் 8-ஆம் நாள் கொண்டாடவிருக்கும் 234-ஆவது தைப்பூச கொண்டாட்டத்தை முன்னிட்டு முதல் நாளன்று பினாங்கு அருள்மிகு ஶ்ரீ பாலதண்டாயுதபாணி ஆலயத்தின் தங்க இரத ஊர்வலம் லெபோ பந்தாய் குயீன் ஸ்திரிட் ஶ்ரீ மகா மாரியம்மன் ஆலயத்தில் இருந்து காலை 6.00 மணிக்கு புறப்பட்டு அன்றிரவு ஆலயத்தை சென்றடையும் என மாநில இரண்டாம் துணை முதல்வரும் இந்து அறப்பணி வாரிய தலைவருமான பேராசிரியர் ப.இராமசாமி அவ்வாலய வளாகத்தில் நடைபெற்ற செய்தியாளர் சந்திப்பில் அறிவித்தார்.

நான்காவது ஆண்டாக தங்க இரதத்தில் வேல் முன்னோக்கிச் செல்ல பின் தொடர்ந்து முருகப்பெருமான் வெள்ளி இரத்ததில் பக்தர்களுக்கு அருள் காட்சியளிப்பார்.

இவ்வாண்டு தைப்பூசக் கொண்டாட்டம் வார இறுதியில் இடம்பெறுவதால் சுமார் 1.3மில்லியன் மக்கள் கூடுவர் என எதிர்ப்பார்க்கபடுகிறது. இம்முறை 160 தண்ணீர் பந்தல்கள் அமைக்கப்படும். மேலும், இவ்வாண்டு தண்ணீர் பந்தல்களில் பக்தி பாடல்கள் மட்டுமே ஒலிக்கப்படும் எனவும் அப்பந்தல்களின் முன் ஆடுவதற்கு தடைவிதிக்கப்பட்டுள்ளது எனவும் பேராசிரியர் ப.இராமசாமி குறிப்பிட்டார்.

தொடர்ந்து கோரோனா கிருமியால் அச்சுறுத்தலில் இருக்கும் மக்கள் தங்களை பாதுகாத்து கொள்ள முகமுடி போன்ற பாதுகாப்பு அம்சங்களைக் கருத்தில் கொள்ள வேண்டும் என பேராசிரியர் பொது மக்களுக்கு நினைவுறுத்தினார்.

நேர்த்திக்கடன் செலுத்தும் பக்தர்கள் காவடிகளை இறை சிந்தனையோடு அமைக்கப்பட வேண்டும்; சின்னங்கள் அடங்கிய காவடிகளை ஆலய நிர்வாகம் அனுமதிக்காது என ஶ்ரீ பால தண்டாயுதபாணி ஆலயம் நிர்வாகத்தினர் கேட்டுக் கொண்டனர்.

இரத ஊர்வலத்தில் கலந்து கொண்டு அர்ச்சனை மற்றும் காணிக்கை செலுத்த விரும்பும் பக்தர்கள் பிப்ரவரி 7-ஆம் நாள் வருகையளித்து முருகப்பெருமானின் ஆசிர்வாதம் பெற அழைக்கப்படுகின்றனர். மேலும் தங்க இரத ஊர்வலத்தில் கலந்து கொண்டு இரதத்தை இழுக்க விரும்ப்பும் பக்தர்களும் கலந்து கொண்டு ஒத்துழைப்பு நல்குமாறு கேட்டுக் கொள்ளப்படுகின்றனர்

பக்தகோடிகள் அமைதியான முறையில் சமய நெறியோடும் பக்தியுடனும் தைப்பூச கொண்டாட்டத்தில் கலந்து கொண்டு முருகப்பெருமானின் ஆசிப்பெற அழைக்கப்படுகின்றனர்.


சமூகத்தின் ஒற்றுமையை வலுப்படுத்த சமயம் வழிகாட்டியாகத் திகழ்கிறது – சோங் எங்

தஞ்சோங் பூங்கா
-”
மலேசியர்கள் பல்லின மக்களுடன் ஒற்றுமையுடன் வாழ்வதற்கு சமயம் முக்கிய பங்கு வகிக்கிறது
.
அனைத்து சமயப் போதனைகளும் நமது தினசரி வாழ்க்கையில் சகோதரத்துவம்
,
விட்டுக்கொடுக்கும் மனப்பான்மை
,
நன்னெறிப் பண்புகள் பின்பற்றி நல்லிணக்கத்தை மேலோங்க வழி வகிக்கிறது
.
சமயம் என்பது பிளவுக்கான அறிகுறி அல்ல மாறாக ஒற்றுமையின் சின்னம்
,”
என மலேசிய இந்து சங்க பினாங்கு மாநில பேரவையின்
42-
வது திருமுறை ஓதும் விழாவிற்கு சிறப்பு வருகை மேற்கொண்ட மாநில ஆட்சிக்குழு உறுப்பினர் சோங் எங் இவ்வாறு கூறினார்
.

மாநில அரசாங்கம் சமயம் மற்றும் சமூகநலன் மிக்க திட்டங்களுக்குத் தொடர்ந்து நல்லாதரவு அளிக்கும் என மகளிர்
&
குடும்ப மேம்பாடு
,
பாலின ஈடுபாடு
,
இஸ்லாம் அல்லாத மத விவகார ஆட்சிக்குழு உறுப்பினருமான சோங் எங் கூறினார்
.

மலேசிய இந்து சங்க பினாங்கு மாநிலப் பேரவை சமயம் மட்டுமின்றி பாரம்பரியத்தைப் பறைச்சாற்றும் வகையிலும் பல நிகழ்வுகள்
,
வகுப்புகள் மற்றும் பட்டறைகள் வழிநடடுத்துவதைப் பாராட்டிய சோங் எங் ரிம
5,000
மானியத்திற்கான மாதிரி காசோலையும் வழங்கி சிறப்பித்தார்
.

இந்நிகழ்வில் மலேசிய இந்து சங்க தேசிய துணைத் தலைவரும் சி
.
எம் கோபாலன்
,
பத்து உபான் சட்டமன்ற உறுப்பினர் குமரேசன் உட்பட பிரமுகர்கள் கலந்து கொண்டனர்
.

பினாங்கு மாநிலப் பேரவையின் தலைவர் திரு
.
மா
.
முனியாண்டி உரையாற்றுகையில்
,
மலேசிய இந்து சங்க அதிகாரப்பூர்வ பாடல் வரியான
‘
ஒன்று சேருவோம்
,
ஒன்று சேருவோம்
‘
என்று பாடும் போது உறுப்பினர்கள் உற்சாகம் கொள்கின்றனர்
.
சங்க உறுப்பினர்கள் நிகழ்வுகள் மற்றும் நடவடிக்கைகள் நடத்துவதில் மட்டும் உற்சாகம் கொள்ளாமல் ஒன்றுபட்டு வாழ்ந்து இந்து சமயத்தின் வளர்ச்சிக்கு வித்திட வேண்டும் என்றார்
.

இவ்விழாவில் பெற்றோர்கள் உட்பட
1200
பேர்கள் கலந்து கொண்டனர்
.
தனிநபர் மற்றும் குழு முறையில் தேவாரம் ஓதுதல்
,
பேச்சுப் போட்டி
,
திருமுறை பதிகப் பாராயணம்
,
பஞ்சபுராணம் என சமயம் போட்டிகள் நடத்தப்பட்டன
.
மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்
.

பினாங்கு மாநில அளவிலான திருமுறை ஓதும் போட்டியில்
12
வட்டாரப் பேரவையைச் சேர்ந்த பங்கேற்பாளர்கள் கலந்து கொண்டனர்
.
இப்போட்டிகளில் வெற்றிப்பெற்ற போட்டியாளர்கள் இம்மாநிலத்தைப் பிரதிநிதித்து வருகின்ற செப்டம்பர்
16-
ஆம் நாள் பத்து மலையில் நடைபெறும் தேசிய ரீதியிலான திருமுறை ஓதும் போட்டியில் கலந்து கொள்வர்
.


சமூகத்தில் தாய்ப்பால் பற்றிய அதிக விழிப்புணர்வு அவசியம்

பாலூட்டும் தாய்மார்கள் மற்றும் கர்ப்பிணிப் பெண்கள் தாய்ப்பால் கொடுப்பதன் நன்மை குறித்து  அறிந்திருப்பது அவசியம். இதன் மூலம்,  புதிதாகப் பிறந்த குழந்தைகளுக்கு தாய்ப்பால் மூலம் ஊட்டச்சத்து நிறைந்த  உணவை வழங்குவதை  உறுதி செய்ய முடியும்.

பினாங்கு சமூக மேம்பாடு மற்றும் இஸ்லாம் அல்லாத மத விவகார ஆட்சிக்குழு உறுப்பினர் சோங் எங், குழந்தை பிறப்பதற்கு முன்பே, இது அவர்களின் வாழ்க்கைக்கு சிறந்த தொடக்கத்தைத் தரும், என கூறினார்.

“தாய்ப்பால் உயிரை காப்பாற்றவும்; குழந்தைகளின் ஆரோக்கியம், சமூக மற்றும் பொருளாதார வளர்ச்சியை மேம்படுத்தவும் உதவும் என அறிவியலால் நிரூபிக்கப்பட்டுள்ளது.

“எனவே, தாய்ப்பால் குழந்தைகளுக்கு இயற்கையான முறையில் வழங்கப்படும் சிறந்த ஊட்டச்சத்துக்கான  ஆதாரமாகத் திகழ்கிறது.

“தாய்ப்பால் நடவடிக்கைக்கான உலக கூட்டமைப்பு (Waba) அறிவித்தது போல, தாய்ப்பால் கொடுக்கும் தாய்மார்களுக்கு மார்பகப் புற்றுநோய் வருவதற்கான வாய்ப்புகள் மிகக் குறைவு. அதே வேளையில், புதிதாகப் பிறந்த குழந்தைகளுக்கு தேவையான அனைத்து ஊட்டச்சத்து ஆதாரமாகவும் இது அமைகிறது.

“எனவே, பாலூட்டும் குழந்தைகள் மற்றும் பெண்களின் ஆரோக்கியம், வளர்ச்சி, நல்வாழ்வை உறுதி செய்கிறது,” என்று ஆட்சிக்குழு உறுப்பினர் சோங் எங் தனது முகநூல் மூலம் ஜே.சி.ஐ பெர்ல் ஏற்பாட்டில் நடைபெற்ற இயங்கலை உலகத் தாய்ப்பால் வார (WBW 2021) நிகழ்ச்சியில் இவ்வாறு கூறினார்.

கே.சி.ஐ பெர்ல் தலைவர் அனிசியல் தே கூய் லுவான் மற்றும் இந்நிகழ்ச்சியின் ஏற்பாட்டு குழுத் தலைவர் கோர் கர் டியன் ஆகியோர் கலந்து கொண்டனர்.

உலகத் தாய்ப்பால் வாரம் என்பது உலகெங்கிலும் உள்ள சமூகங்களில் தாய்ப்பாலின் நன்மைகளை முன்னிலைப்படுத்தி அங்கீகரிக்கும் ஒரு வருடாந்திர கொண்டாட்டம் மற்றும் விழிப்புணர்வு பிரச்சாரமாக அமைகிறது.

இது ஒவ்வொரு ஆண்டும் ஆகஸ்ட் 1 முதல் 7 வரை அதிகாரப்பூர்வமாக கொண்டாடப்படுகிறது.

நாட்டில் தாய்ப்பால் விகிதத்தை மேம்படுத்துவதற்கும் பராமரிப்பதற்கும் அரசாங்கம், தன்னார்வ அமைப்புகள் மற்றும் பெருநிறுவனங்கள் இடையிலான கூட்டு நடவடிக்கைகள் அவசியம் என சோங் எங் வலியுறுத்தினார்.

“ஒவ்வொருவரின் தாய்ப்பால் பயணம் வித்தியாசமானது. சிலருக்கு அது இயல்பாக வரலாம், சிலருக்கு கடினமாகத் தோன்றலாம்; சிலர் ஆறு மாதங்களுக்கு தாய்ப்பால் கொடுக்கிறார்கள் மற்றும் சிலர் குழந்தை பருவத்தை கடந்தும் கொடுக்கின்றனர்.

“கணவன், பிற குடும்ப உறுப்பினர்கள் மற்றும் சமூகத்தின் முறையான பொது அறிவு மற்றும் ஆதரவுடன், தாய்ப்பால் கொடுப்பதில் வெற்றி அடைவது சாத்தியமாகும்.

“எனவே, தாய்ப்பால் கொடுப்பதை ஒரு விதிமுறையாகவும், அனைத்து பெற்றோர்களுக்கும் இது மிகவும் இயற்கையான தேர்வாகவும் ஊக்குவிக்க  விரும்புகிறேன்,” என்று அவர் மேலும் கூறினார்.

தே அவர்களின் கூற்றுப்படி, உலகத் தாய்ப்பால் வாரம்  தாய்ப்பால் கொடுப்பது குறித்து பொதுமக்களுக்கு விழிப்புணர்வை ஏற்படுத்துவதையும், புதிய தாய்மார்கள் தங்களது பெற்றோர் என்ற பொறுப்பை  அறிவதை நோக்கமாகக் கொண்டுள்ளது, என்றார்.

“இந்தத் திட்டத்தின் மூலம் தங்கள் குழந்தையை எப்படி குளிப்பாட்டுவது, உடன் கொண்டு செல்வது மற்றும் உணவளிப்பது என குழந்தை பராமரிப்பு குறிப்புகளையும் தந்தை மற்றும் தாய்மார்களுக்கு வழங்குகிறோம்.


சமூகத்துடனான சந்திப்புகள் தொடர்கிறது

புக்கிட் தம்புன் – பினாங்கு மாநில முதல்வர் மேதகு சாவ் கொன் இயோவ், மக்களின் கருத்துகளையும் எதிர்நோக்கும் பிரச்சனைகளையும் கண்டறிய, ‘ஜெலாஜா ❤ பினாங்கு’ என்ற திட்டத்தில் தனது பயணத்தைத் தொடர்ந்தார்.

பத்து காவான் நாடாளுமன்ற உறுப்பினருமான சாவ், மக்கள் பிரதிநிதியாகத் தன்னை தேர்வுச் செய்ததற்காக பத்து காவான் வாக்காளர்களுக்கு நன்றித் தெரிவித்தார்.

“15வது பொதுத் தேர்தல் பிரச்சார காலத்தில் பத்து காவானில் உள்ள ஒவ்வொரு பகுதிக்கும் செல்லும் வாய்ப்பு எனக்கு கிடைக்கவில்லை.

“என்னால் முடிந்தவரை பல பகுதிகளுக்குச் சென்று அவர்களின் தேவைகளை அறிந்து கொள்ள முற்பட்டேன்.

“இந்த சமூகத்துடனான சந்திப்புக் கூட்டங்கள் எனக்கும் எனது குழுவிற்கும் பொது மக்கள் எதிர்கொள்ளும் பிரச்சினைகளை நேரடியாக அறிந்து கொள்ள உதவுகிறது. எனவே, இப்போது நான் ஜெலாஜாவைத் தொடர்கிறேன், குறிப்பாக பொதுத் தேர்தலுக்கு முன்பு நான் பார்வையிட முடியாத பகுதிகளுக்கு தற்போது முக்கியத்துவம் அளிக்கிறேன்,” என்று அவர் இன்று தாமான் முத்தியாரா செம்பாக்காவைப் பார்வையிட்டப் பிறகு தனது உரையில் இவ்வாறு கூறினார்.

“பத்து காவான் மக்கள் எதிர்கொள்ளும் பிரதான பிரச்சினையாக போக்குவரத்து நெரிசல் இடம்பெறுகிறது, என்று சாவ் கூறினார்.

“பல சந்திப்புகள் மற்றும் அமர்வுகளுக்குப் பிறகு, இங்குள்ள மக்கள் எதிர்கொள்ளும் பிரதான பிரச்சனை போக்குவரத்து நெரிசல் என்பதை நான் புரிந்துகொள்கிறேன்.

“போக்குவரத்து சிக்கல்கள் தவிர்த்து பிற விஷயங்களும் மாநில அரசாங்கத்திடம் முன்னிலைப்படுத்தப்பட்டுள்ளன. அவற்றைத் தீர்க்க எங்களால் முடிந்த அனைத்தையும் செய்கிறோம்,” என்று நம்பிக்கை தெரிவித்தார்.

முதல்வரும் அவரது குழுவினரும் தாமான் முறாய் ஜெயாவில் அவ்வட்டார மக்களை சந்தித்தனர். புக்கிட் தம்பூன் சட்டமன்ற உறுப்பினர் கோ சூன் ஐக் அவர்களும் கலந்து கொண்டார்.

முதல்வர் மற்றும் கோவும் ஜெலாஜாவின் போது சந்தித்தவர்களுக்கு ஆரஞ்சுப் பழங்களை வழங்கினர்.

பத்து காவான் நாடாளுமன்ற உறுப்பினர் சாவ், தனது சந்திப்புகள் மூலம் முடிந்தவரை பொது மக்களை சந்திக்க முற்படுகிறார் என சட்டமன்ற உறுப்பினர் கூய் கூறினார்.

“பத்து காவான் மிகப் பெரிய நாடாளுமன்றத் தொகுதியாகும். புக்கிட் தம்புன், பத்து காவான் ஆகிய இடங்களில் இன்று பல நிகழ்ச்சிகளில் கலந்து கொள்ள இணக்கம் கொண்டுள்ளார். அவர் ஏழு அல்லது எட்டு நிகழ்ச்சிகளில் கலந்து கொள்கிறார் என்பது பாராட்டக்குரியது,” என்று கூய் கூறினார்.


சமூகத்தை உருவாக்க பாரம்பரியம் அடித்தளமாக விளங்கும் – வோங்

கெபூன் பூங்கா
–
உலக வாழ் தமிழர்களும் தை முதல் நாளை பொங்கல் தினமாக மிகவும் விமரிசையாகக் கொண்டாடுகின்றனர்
.
இவ்விழா போகி
,
தைப்பொங்கல்
,
மாட்டுப்பொங்கல் மற்றும் காணும் பொங்கல் என நான்கு நாட்களுக்குத் தொடர்ந்து கொண்டாடுகின்றனர்
.
அரசுத் துறைகள்
,
தனியார் நிறுவனங்கள்
,
அரசு சார்பற்ற இயக்கங்கள்
,
உயர்கல்விக் கூடங்கள்
,
இடைநிலைப் பள்ளிகள்
,
தமிழ்ப்பள்ளிகள் ஆகியவற்றைச் சேர்ந்த அனைவரும் தைப்பொங்கலை பிரமாண்டமாகக் கொண்டாடி மகிழ்கின்றனர்
.

அவ்வகையில்
,
இராஜாஜி தமிழ்ப்பள்ளி மாணவர்கள் புக்கிட் பெண்டேரா நாடாளுமன்ற உறுப்பினரான வோங் ஒன் வாய் உடன் இணைந்து இப்பொங்கல் விழாவை மிகவும் கோலாகலமாகக் கொண்டாடினர்
.

நான்கு தினங்களுக்கு அனுசரிக்கப்படும் இந்த அறுவடை திருழா பூமி
,
மாடு
,
விவசாயி மற்றும் சூரியன் ஆகிய இயற்கை வளங்களுக்கு நன்றிக்கூறும் சிறப்பு அம்சமாகத் திகழ்கிறது
.

மூன்று கரும்புகள் பிரமிட் வடிவில் கட்டப்பட்டு
,
அதற்கு நடுவில் விறகுகளுக்கு இடையில் அடுக்கி வைக்கப்பட்ட செங்கற்களின் மேல் அலங்கரிக்கப்பட்ட மண் சட்டி வைக்கப்பட்டிருந்தது
.
ஒவ்வொரு மண்சட்டிக்கு முற்புறம் வண்ண கோலங்கள் இடப்பட்டு அவ்விடமே வண்ணமயமாகக் காட்சியளித்தது
.

நாடாளுமன்ற உறுப்பினரான வோங் ஒன் வாய்
மண் சட்டியில் பால் ஊற்றி பொங்கல் விழாவை அதிகாரப்பூர்வமாகத் தொடக்கி வைத்தார்
.

பல்லின மக்கள் வாழும் இந்த பினாங்கு மாநிலத்தில் ஆண்டு முழுவதும் கலை
,
கலாச்சாரம்
,
பண்பாடு ஆகியவற்றை பறைச்சாற்றும் வகையில் பெருநாட்கள் மற்றும் விழாக்கள் கொண்டாடப்படுகிறது
.
உதாரணமாக நோன்புப் பெருநாள்
,
சீனப் புத்தாண்டு
,
தைப்பூசம்
,
தீபாவளி
,
கிறிஸ்துமஸ் மற்றும் விசாக தினம் மிகவும் பிரமாண்டமாகக் கொண்டாடப்படும்
,
என நாடாளுமன்ற உறுப்பினரான வோங் ஒன் வாய் மாணவர்களுக்கு எடுத்துரைத்தார்
.

அனைவரும் தங்களின் மதம் மற்றும் மொழியை மதிக்கவும் பின்பற்றவும் வேண்டும்
.
இதன் மூலம் வருங்கால தலைமுறையினர் இப்பாரம்பரியத்தை மறக்க மாட்டர்
.
ஒரு வலுமான குடும்பத்தையும் சமூகத்தையும் உருவாக்க பாரம்பரியம் சிறந்த கருவியாக திகழ்வதால் அதனைப் பாதுகாக்க வேண்டும்
,
என்றார்
.

அதுமட்டுமின்றி பினாங்கு மாநில அரசு தமிழ்ப்பள்ளிகளின் வளர்ச்சி மற்றும் மேம்பாட்டுத் திட்டங்கள் செயல்படுத்துவதற்கு நிதி ஒதுக்கீடு வழங்கி வருவது குறிப்பிடத்தக்கது
.


சமூகநலத் திட்டங்கள் பினாங்கு மக்களின் வாழ்வாதாரத்தை மேம்படுத்துகிறது.

பினாங்கு மாநில அரசு
2008-
ஆம் ஆண்டு ஆட்சிப்பீடத்தில் கால் தடம் பதித்த நாள் முதல் பொது மக்களின் சமூகநலன் காக்கும் பொருட்டு பல சமூகநலத்திட்டங்கள் மேற்கொண்டு வருவதாக மாநில சமூக
நலன்
,
பாதுகாப்பு

மற்றும்

சுற்றுச்சூழல்
 ஆட்சிக்
குழு
 உறுப்பினரான பீ புன் போ முத்துச்செய்தி நாளிதழுக்கு அளித்த பேட்டியில் தெரிவித்தார்
.

மாநில அரசாங்கத்தின் இணையுடன் பல சமூகநலத் திட்டங்கள்
2009-
ஆம் ஆண்டு முதல் மேற்கொண்டு வருகிறது
,
அதில் தனித்து வாழும் தாய்மாது
,
உடல் ஊனமுற்றோர்
,
தங்கக் குழுந்தை மற்றும் தங்க மாணவர் திட்டம் இடம்பெறுகின்றன
.

மேலும் மாநில அரசாங்கம் மூத்தகுடிமக்களின் சேவையும் பங்களிப்பையும் அங்கீகரிக்கும் வகையில் இந்த ஆண்டுக்கான வரவுச்செலவுத் திட்டத்தில் ரிம
100
இருந்து ரிம
130-
ஆக உதவித்தொகை அதிகரிக்கப்பட்டுள்ளது
.

தங்கத் திட்டங்கள் அறிமுகத்தின் மூலம் மாநில அரசு ஏழ்மை நிலையில் வாழும் மக்களின் வாழ்வாதாரத்தை மேம்படுத்த வித்திடுகிறது
.
அதுமட்டுமின்றி தனித்து வாழும் தாய்மாது மற்றும் மூத்தகுடிமக்களுக்கு உதவித்தொகை வழங்குவதன் மூலம் அவர்கள் தனிமைப்படுத்தாமல் அங்கீகரிக்கப்படுகின்றனர்
.

அதேவேளையில் மாநில அரசு எதிர்லாகத்தில் தொழிற்துறை புரட்சி
4.0
வெற்றிநடை போடும் பொருட்டு பினாங்கு வாழ் மாணவர்களின் கல்வி முன்னேற்றத்திற்கு பல தங்கத் திட்டங்கள் உருவாக்கப்பட்டன
.
அதில்
ஒன்றாம் மற்றும் நான்காம் ஆண்டு பயிலும் ஆரம்பப்பள்ளி மாணவர்களுக்கும் ஒன்றாம் மற்றும் நான்காம் படிவம் பயிலும் இடைநிலைப்பள்ளி மாணவர்களுக்கும் ஒவ்வொரு ஆண்டும் ஊக்கத்தொகையாக ரிம
100

கொடுக்கப்படுகிறது
.
தொடர்ந்து அரசு மற்றும் தேர்ந்தெடுக்கப்பட்ட தனியார் பல்கலைக்கழகம் செல்லும் மாணவர்களுக்கு ரிம
1000

சன்மானமாக வழங்கப்படும் என கூறினார்
.


சமூகநலத்  திட்டங்கள் & RIBI நிதியுதவி தொடர்ந்து வழங்கப்படும் – ஜெக்டிப்

டத்தோ கெராமாட் – பினாங்கு மாநிலத்தில் உள்ள முஸ்லீம் அல்லாத வழிபாட்டு தளங்களின் நலன் மற்றும் மேம்பாடு குறித்து கவனம் செலுத்தப்படும்.  தற்போது எதிர்நோக்கும் சுகாதார நெருக்கடியைக் கருத்தில் கொண்டு கூடுதல் கவனம் செலுத்தப்படுகிறது.

வீட்டுவசதி, உள்ளாட்சி மற்றும் நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், இன்றுவரை முஸ்லீம் அல்லாத வழிபாட்டு தளங்களின் மேம்பாட்டிற்காக மொத்தம் ரிம8.11 மில்லியன் முஸ்லீம் அல்லாத வழிபாட்டு அறக்கட்டளை நிதியம் (ரிபி) மூலம் வழங்கப்பட்டுள்ளதை குறிப்பிட்டார்.

“தற்போது அதிகமான வழிபாட்டு தளங்களுக்கு நிதியுதவி தேவைப்படுகிறது. ஏனெனில், கோவிட்-19 தாக்கத்திற்கு முன்னர் வழிபாட்டு தளங்களுக்கு வருகையளிக்கும் பக்தர்கள் மூலம்  நன்கொடைகள் பெறப்பட்டன.

“மாநில அரசு இந்த சூழ்நிலையைப் புரிந்துகொண்டு, தேவைப்படும் முஸ்லீம் அல்லாத வழிபாட்டு தளங்களுக்கு விண்ணப்பங்கள் மூலம் நிதிகளை

தொடர்ந்து பகிர்ந்தளிக்க உதவும்.

“இஸ்லாமிய வழிபாட்டு தளங்களுக்கு (பினாங்கு இஸ்லாமிய மதக் கவுன்சில், MAINPP) மூலம் நிதி வழங்கப்படும்,” என்று ஜெக்டிப் ஜாலான் ஸ்ரீ பஹாரி, ஸ்ரீ ஐயப்பன் சேவா சமாஜம் நல அமைப்பின் வளாகத்தில் நடைபெற்ற தனித்துவாழும் தாய்மாருக்கான தீபாவளி பரிசுக்கூடை வழங்கும் நிகழ்ச்சியில் கலந்து கொண்ட பின்னர் செய்தியாளர் சந்திப்பில் இதனை தெரிவித்தார்.

இந்நிகழ்ச்சியில் ஸ்ரீ ஐயப்பன் சேவா சமாஜம் நல அமைப்பின் நிர்வாக உறுப்பினர்களும் கலந்து சிறப்பித்தனர்.

நம்பிக்கை கூட்டணி (முன்பு மக்கள் கூட்டணி) 2008-இல் பினாங்கு மாநில ஆட்சியைக் கைப்பற்றிய பிறகு,  பல்வேறு திட்டங்கள் அறிமுகப்படுத்தியுள்ளது. அவற்றில் ஒன்று RIBI அறக்கட்டளை நிதியம்  2016-இல் அறிமுகப்படுத்தப்பட்டு  பினாங்கு மாநில வரவு செலவில் ஒரு அங்கமாக சேர்க்கப்பட்டுள்ளது.

இஸ்லாமிய மத விவகாரங்களுக்கு 2021 இல் ரிம64.16 மில்லியன் நிதி ஒதுக்கப்பட்டுள்ளது, குறிப்பிடத்தக்கது.

முன்னதாக, டத்தோ கெராமாட் சட்டமன்ற உறுப்பினருமான ஜெக்டிப், 60 தகுதிப்பெற்ற தனித்துவாழும் தாய்மார்களுக்கு தீபாவளிக் கொண்டாட்டத்தை முன்னிட்டு அடிப்படைத் தேவைகளுக்கான உணவுக்கூடை பொட்டலங்களை  வழங்கினார்.

கடந்த 13 ஆண்டுகளாக, டத்தோ கெராமாட் சட்டமன்ற தொகுதியில் தகுதியானவர்களுக்கு இந்தப் பங்களிப்பு தொடர்ந்து வழங்கப்படுகிறது.

“இந்த பங்களிப்பு சிறியதாக இருந்தாலும், அது  கோவிட்-19 தொற்றுநோயால் பாதிக்கப்பட்டவர்களுக்கு உதவும். அதோடு, இத்திட்டம் செயல்படுத்த ரிம7,000  நிதி வழங்கியதாக,” ஜெக்டிப்  தெரிவித்தார்.

இந்நிகழ்ச்சியில், ஜெக்டிப் அனைத்து தரப்பினரும் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) தொடர்ந்து கடைப்பிடிப்பதோடு தனிப்பட்ட சுகாதாரத்தை பராமரிப்பதன் மூலம் கோவிட்-19 தொற்றை கட்டுப்படுத்துவதை உறுதிசெய்ய முடியும் என கேட்டுக்கொண்டார்.

“முன்னதாக, பினாங்கு 100 நாட்களுக்கும் மேலாக நோய்த்தொற்று இல்லாத பசுமையான மாநிலமாக இருந்தது. பினாங்கு மக்கள் எஸ்.ஓ.பி-களை முறையாக பின்பற்றுவதன்  மூலம் மீண்டும் பசுமை மாநிலமாக உருவாகலாம்,”என்று ஆட்சிக்குழு உறுப்பினர் ஜெக்டிப் பினாங்கு மக்களுக்கு அறிவுறுத்தினார்.


சமூகநல இயக்கங்களின் நற்பணிகளுக்கு ஆதரவு  – இராயர்

பொது மக்களுடன் நாடாளுமன்ற உறுப்பினர் நேதாஜி இராயர்

ஜெலுத்தோங் – “பல இன மக்கள் வாழும் இம்மலேசிய நாட்டில் நாம் அனைவரும் ஒன்றிணைந்து தீபாவளி பண்டிகை மட்டுமின்றி நோண்புப் பெருநாள் , சீனப்பெருநாள் ஆகிய அனைத்து பெருநாட்களையும் கொண்டாட வேண்டும்,” என தீபாவளி அன்பளிப்பு வழங்கும் நிகழ்வை அதிகாரப்பூர்வமாகத் துவக்கி வைத்து இவ்வாறு தெரிவித்தார் ஜெலுத்தோங் நாடாளுமன்ற உறுப்பினர் நேதாஜி இராயர்.
இசான் இளைஞர் சமூகநலச் இயக்கம் (Pertubuhan Kebajikan Ehsan Muda) ஏற்பாட்டில் மூன்றாவது முறையாக நடைபெறும் இந்நிகழ்வில் ஏறக்குறைய 50 வசதி குறைந்த குடும்பங்களுக்கு மளிகைப் பொருட்கள், சேலை, வேட்டி ஆகியவை வழங்கப்பட்டன.

இந்த இயக்கம் நமது நாட்டில் கொண்டாடப்படும் அனைத்து முக்கிய பண்டிகையின் போதும் பரிசுக்கூடை வழங்கி சிறப்பிப்பது பாராட்டக்குறியதாகும். மேலும், இந்த இயக்கத்தின் நற்பணிக்கு ஆதரவு அளிக்கும் வகையில் நாடாளுமன்ற உறுப்பினர் நிதியுதவி வழங்கினார்.டு

அடுத்த வாரம் கொண்டாடவிருக்கும்தீபத் திருநாள் பண்டிகையை முன்னிட்டு பொது மக்கள் அனைவருக்கும் தீபாவளி நல்வாழ்த்துகளைத் தெரிவித்துக் கொண்டார்.

2014-ஆம் ஆண்டு முகமது அஷ்ராப் தலைமையில் துவங்கப்பட்ட இச்சமூகநல இயக்கத்தில் 250 பல்லின மக்கள் உறுப்பினர்களாக இருக்கின்றர். இந்த இயக்கம் பொது மக்கள் பிரச்சனைகள்  மற்றும் தேவைகளை மாநில அரசாங்கத்தின் கவனத்திற்குக் கொண்டு செல்லும் கருவியாகச் செயல்படுவதாக அதன் தலைவர் முத்துச் செய்திகள் நாளிதழுக்கு அளித்தப் பேட்டியில் கூறினார்.


சமூகநல இயக்கத்தின் தீபத் திருநாள் அன்பளிப்பு

மாநில முதல்வர் மேதகு லிம் குவான் எங் மற்றும் டத்தோ ஶ்ரீ அருணாசலம் ஏழை மக்களுக்குப் பரிசுக்கூடை வழங்கினர்

37-வது முறையாக தொண்டுள்ளம் கொண்ட டத்தோஸ்ரீ ஆர்.அருணாசலம் அவர் தம் நற்பணிக்குழுவினரும் வட செபராங் பிறை சமூகநலத்துறையும் இணைந்து ஏழை எளியோருக்கு பரிசுக்கூடை எடுத்து வழங்கினர். இந்த ஆண்டு ஏறக்குறைய 500 பல்லின ஏழை மக்களுக்கு பரிசுக்கூடை வழங்கி சிறப்பிக்கப்பட்டனர். இந்நிகழ்வு ஶ்ரீ மாரியம்மன் மண்டபத்தில் நடைபெற்றது.

இந்நிகழ்வுக்குச் சிறப்பு விருந்தினராக மாநில முதல்வர் மேதகு லிம் குவான் எங், மாநில இரண்டாம் துணை முதல்வர் பேராசிரியர் ப.இராமசாமி, பாகான் டாலாம் சட்டமன்ற உறுப்பினர் திரு தனசேகரன், ஆட்சிக்குழு உறுப்பினர்களான லிம் ஹொக் செங் மற்றும் பீ புன் போ கலந்து கொண்டு சிறப்பித்தனர்.

டத்தோஶ்ரீ அருணாசலம் ஏற்று நடத்தும் இன வேற்றுமை பாராத பல சமூக நிகழ்வுகளைக் கண்டு அகம் மகிழ்வதாகக் கூறினார் மாநில முதல்வர் மேதகு லிம் குவான் எங். 37 ஆண்டுகளாக தொடர்ந்து தீபாவளி அன்பளிப்பு வழங்குவது எளிதான செயல் அல்ல, அதோடு அவரின் செயல்பாடு பாராட்டக்குரியது என வரவேற்புரையில் தெரிவித்தார்.

“நன்றி டத்தோஶ்ரீ ஆர்.அருணாசலம்” என பொது மக்கள் நிறைந்த சபையில் தெரிவித்தார் முதல்வர். ஆண்டுதோரும் நடைபெறும் இந்நிகழ்வில் அன்பளிப்பு பெற விருப்பும் வசதி குறைந்த பொது மக்கள் டத்தோஸ்ரீ ஆர்.அருணாசலம் நற்பணிக்குழுவினருடன் தொடர்புக் கொள்ளலாம்.


சமூக இல்லக் குழந்தைகளுடன் தீபாவளி விருந்தோம்பல்

‘பணம் படைத்தவரிடம் மனம் இருப்பதில்லை;

மனம் படைத்தவரிடம் பணம் இருப்பதில்லை.’

சில சமயங்களில் இக்கூற்று மெய்யாக இருப்பதில்லை என்பதே உண்மை. இதனை நிரூபிக்கும் வகையில் அரசு சார்புடைய பினாங்கு மேம்பாட்டு நிறுவனம் அண்மையில் ஏற்று நடத்திய தீபாவளி விருந்தோம்பலில் ஸ்ரீ சஹயா சமூக இல்லத்தைச் சேர்ந்த 45 குழந்தைகளுக்குப் பல அன்பளிப்புகளை வழங்கி அவர்களை மகிழ்ச்சி வெள்ளத்தில் மூழ்கடித்தது. பாயான் பாருவில் உள்ள பினாங்கு மேம்பாட்டு நிறுவனத்தின் தலைமை செயலக வளாகத்தில் நடைபெற்ற இவ்விருந்துபசரிப்பைப் பினாங்கு முதல்வர் மாண்புமிகு லிம் குவான் எங் தலைமை தாங்கினார்.

பினாங்கு மாநில வளர்ச்சிக்காகப் பாடுபட்டு வரும் பினாங்கு மேம்பாட்டு நிறுவனம் சமூகச் சேவைகளைச் செய்வதிலும் ஒருபோதும் பின் தங்கவில்லை. இந்நிறுவனத்தால் நவம்பர் 8-ஆம் திகதி கிழக்குக் கரையில் அமைந்துள்ள ஸ்ரீ சஹயா சமூக இல்லக் குழந்தைகளுக்குத் தீபாவளியை முன்னிட்டு பாயான் பாரு சன்ஷயின் பேரங்காடியில் புத்தாடைகள் வாங்கிக் கொடுக்கப்பட்டன என்று இத்தீபாவளி விருந்துபசரிப்பு நிகழ்ச்சியின் தலைவர் திரு மோகன்ராஜ் பெருமையுடன் கூறினார். 1985-ஆம் ஆண்டு தொடங்கி தொடர்ந்து     27-ஆம் முறையாக நடைபெறும் பினாங்கு மேம்பாட்டு நிறுவனத்தின் தீபாவளி விருந்துபசரிப்பை ஏற்று நடத்துவதில் மட்டற்ற மகிழ்ச்சி அடைவதாகவும் தெரிவித்தார்.

மக்கள் நலன் பேணும் மக்கள் கூட்டணி அரசின் கொள்கையை ஆதரிக்கும் வண்ணம் ஆதரவற்ற குழந்தைகளுக்குத் தீபத்திருநாளை முன்னிட்டு நல்லெண்ணத்துடன் புத்தாடைகளை வழங்கி அந்தப் பிஞ்சு உள்ளங்களுடன் இந்த விருந்துபசரிப்பைக் கொண்டாடி மகிழ்வது மிகவும் பாராட்டுக்குரியதென்று முதல்வர் லிம் தம் உரையில் புகழ்ந்து பேசினார். பல்வேறு சவால்களைத் தாண்டி தங்கள் கடமைகளைச் சிறப்பாகச் செய்துவரும் பினாங்கு மேம்பாட்டு நிறுவனப் பணியாளர்களுக்கு முதல்வர் இரண்டு மாத ஊக்கத் தொகையை அறிவித்து அங்கு குழுமியிருந்த ஊழியர்களின் பலத்த கைத்தட்டல்களைப் பெற்றுக் கொண்டார். ஆற்றல், பொறுப்பு, வெளிப்பாடு ஆகிய கொள்கையின் அடிப்படையில் செயற்பட்டுவரும் பினாங்கு மாநில மக்கள் கூட்டணி அரசைப் பின்பற்றி பினாங்கு மக்களைப் பெருமைபடுத்தும் பொருட்டுப் பினாங்கு மாநிலத்தை முன்னேற்றப் பாதையில் கொண்டு செல்ல பினாங்கு மேம்பாட்டு நிறுவனம் மாநில அரசுடன் இணைந்து சிறப்பாகச் செயல்பட வேண்டும் என்றும் முதல்வர் கேட்டுக் கொண்டார்.

வண்ணமயமான அலங்கரிப்புடன் பினாங்கு மேம்பாட்டு நிறுவனத்தின் வளாகம் அழகாகக் காட்சியளித்தது. அழகிய ரங்கோலி கோலத்தின் மேல் ஏற்றப்பட்ட தீபத்திருநாளின் சின்னமான ஒளி மிகுந்த அகல்விளக்குகள் தீபாவளி கொண்டாட்டத்திற்கு மேலும் சிறப்புச் சேர்த்தது எனலாம். இந்திய பாரம்பரிய பலகாரங்கள் உணவுகளை உண்டு மகிழ்ந்த ஆதரவற்ற குழந்தைகளுக்கு முதல்வர் லிம் குவான் எங் தீபாவளி அன்புத்தொகை வழங்கி மேலும் அக்குழந்தைகளை மகிழ்வித்தார். இவ்விருந்துபசரிப்பில், முதலாம் துணை முதல்வர் டத்தோ மன்சோர் ஒஸ்மான், இரண்டாம் துணை முதல்வர் பேராசிரியர் ப. இராமசாமி, ஆட்சிக்குழு உறுப்பினர்களான மதிப்பிற்குரிய பீ பூன் போ, அப்துல் மாலிக் உட்பட, பினாங்கு மேம்பாட்டு நிறுவன உயர் அதிகாரிகள், பணியாளர்கள், பொதுமக்கள் எனப் பலர் கலந்து கொண்டு சிறப்பித்தனர்.

இக்கொண்டாட்டத்தில் கலந்து கொண்ட பகாங் மாநிலத்தைச் சேர்ந்த ஒரு குடும்பம், பினாங்கு மாநிலத்தின் அதீத மாற்றங்களைக் கண்டு மிகவும் வியப்படைவதாககவும் தாங்கள் வெளிநாட்டில் இருப்பது போன்ற உணர்வு ஏற்படுவதாகவும் கூறினர். மூன்று குழந்தைகளுக்குத் தாயான திருமதி நொர்ஷாம் 10 ஆண்டுகள் கழித்து மீண்டும் பினாங்கு மாநிலத்திற்குச் சுற்றுலா மேற்கொண்டதாகவும் நண்பர் ஒருவர் தன்னையும் தன் குடும்பத்தினரையும் இந்தத் தீபாவளி விருந்துபசரிப்புக்கு அழைத்து வந்ததாகவும் கூறினார். பினாங்கு மாநிலம் முன்பைக் காட்டிலும் தற்பொழுது மிகவும் தூய்மையாகவும் அழகாகவும் இருப்பதாகக் கூறினார். பினாங்கு முதல்வரை நேரில் சந்தித்த அக்குடும்பம் முதல்வருடன் கலந்துரையாடி தங்கள் உள்ளக்களிப்பை வெளிபடுத்தினர். அம்மாதுவின் கடைசி குழந்தையான ஷாரிஃபா என்னும் 7 வயது நிரம்பிய சிறுமி சீனப்பள்ளியில் பயின்று வருவதால், தான் முதல்வரை நேசிப்பதாகவும் தனக்குப் பினாங்கு மாநிலத்தை மிகவும் பிடித்திருப்பதாகவும் சீன மொழியில் கூறியது வியப்படையச் செய்தது. முதல்வருக்குப் பாராட்டுத் தெரிவித்த அக்குடும்பம் நினைவுச்சின்னமாக முதல்வருடன் நிழற்படம் எடுத்துக் கொண்டனர்.

கையில் அன்புத்தொகையுடன் ஸ்ரீ சஹயா சமூக இல்லக் குழந்தைகள். அவர்களுடன் மாநில முதல்வர் மாண்புமிகு லிம் குவான் எங்கும் உயர்மட்டத் தலைவர்களும்


சமூக நீதிக்கான அரண் – மலேசியத் தமிழர் குரல்!

ஜார்ச்டவுன் – மலேசிய தமிழர் குரல் இயக்கத்தின் தலைமையகம் தாமான் இண்ராவாசி பகுதியில் நான்கு மாடிக் கட்டடத்தில் இன்று ‘விஸ்மா மலேசிய தமிழர் குரல்’ என கம்பீரத்துடன் அதிகாரப்பூர்வத் தொடக்க விழாக் கண்டது.

பினாங்கு மாநில முதல்வர் மேதகு சாவ் கொன் இயோவ் இந்த நான்கு மாடிக் கட்டிடத்தை அதிகாரப்பூர்வமாகத் தொடக்கி வைத்து

இந்தக் கட்டிடத்தை வாங்க முயற்சித்த டேவிட் மார்ஷல் மற்றும் அவர்தம் குழுவினருக்குப் பாராட்டுத் தெரிவித்தார்.

“பினாங்கு மாநில அரசாங்கம், மக்கள் நலன் சார்ந்த செயல்திட்டங்களை ஒன்றிணைந்து செயல்படுத்த  முதுகெலும்பாகத் திகழும் அரசு சாரா அமைப்புகளின் (NGO) திட்டங்களுக்கு  எப்பொழுதும்  ஆதரவு அளிக்கும்.

“இந்தப் புதிய தலைமையக செயல்பாடு, சமூகச் சேவையை அடிப்படையாகக் கொண்டு பல ஆக்கப்பூர்வமானத் திட்டங்கள் வழிநடத்த வேண்டும்,” என முதல்வர் கேட்டுக் கொண்டார்.

“2014-ஆம் ஆண்டு புலனம் வாயிலாக தொடங்கப்பட்ட இந்த அமைப்பு தற்போது தேசிய ரீதியில்  ஒரு பதிவுப்பெற்ற இயக்கமாக மாறி, இன்று ஓர் அறவாரியமாக உருமாற்றம் கண்டுள்ளது. இந்திய சமூகத்தின் அடிப்படை உரிமைகளுக்குக் குரல் கொடுக்கும் இயக்கமாக மட்டுமின்றி கல்வி, சமூகநலன் என அனைத்து வளர்ச்சிக்கும் பிரதான இயக்கமாகத் திகழ்கிறது.

“2016-ஆண்டு மலேசிய தமிழர் குரல் இயக்கம் அதிகாரப்பூர்வமாக அரசு சாரா இயக்கமாகப் பதிவு செய்யபட்டது. இந்த இயக்கத்தில் நாடு முழுவதும் 1,000 உறுப்பினர்கள் இடம்பெறுகின்றனர்.

“தொடக்கத்தில், இந்த இயக்கத்திற்கானத் தலைமையகம் அமைக்க இந்த கட்டிடம் குறைந்த விலைக்கு வாடகைக்கு வழங்கப்பட்டது. பின்னர், ஓர் வருடத்தில் சமூகத் தலைவர்கள், தொழிலதிபர்கள், நல்லுள்ளங்கள் உதவியுடன் ரிம580,000 நிதித் திரட்டி இன்று இந்தியர்களின் அடையாளமாக இந்த நான்கு கட்டிடம் திகழ்வதாக,” பாகான் டாலாம் சட்டமன்ற உறுப்பினர் சத்தீஸ் முனியாண்டி உரையாற்றினார்.

“இந்த இயக்கத்தின் கீழ் அடிப்படை  உரிமைகளுக்குக் குரல் கொடுக்கப்படுகிறது. அதேவேளையில், அண்மையில் கோவிட்-19 தொற்றுநோய் தாக்கத்தால் பாதிக்கப்பட்ட 4,000 குடும்பங்களுக்கு உதவிக்கரம் நீட்டப்பட்டது. மேலும், பஹாங், சிலாங்கூர் மாநிலங்களில் ஏற்பட்ட வெள்ளப் பேரிடரில் பாதிக்கப்பட்ட பொது மக்களுக்கு உதவ ரிம250,000 நிதித் திரட்டி உதவிகள் நல்கப்பட்டது.

“அடுத்து இந்த இயக்கத்தின் கீழ் அறவாரியம் அமைத்து வசதிக் குறைந்த இந்திய மாணவர்களின் கல்வி முன்னேற்றத்திற்கு ஊக்கத்தொகை வழங்கவும் உத்தேசிப்பதாக,”  மலேசிய தமிழர் குரல் இயக்கத்தின் தேசியத் தலைவர் டேவிட் மார்ஷல் தெரிவித்தார்.

பாகான் நாடாளுமன்ற உறுப்பினர் லிம் குவான் எங் அவர்கள், இந்த இயக்கம்  மனித உரிமைப் பிரச்சினையைத் தவிர வேறு பல பிரச்சினைகளுக்கும் குரல் கொடுக்க வேண்டும்.  எனவே, அதிகரித்து வரும் வாழ்க்கை செலவினங்கள், பொருளாதார நெருக்கடி, அடிப்படை பொருட்களின் விலையேற்றம் குறித்த பிரச்சனைகளிலும் குரல் கொடுக்க முன் வர வேண்டும் என வலியுறுத்தினார்.

டேவிட் மார்ஷல், செபராங் பிறை மாநகர் கழக கவுன்சிலர் உறுப்பினராகவும் மலேசிய தமிழர் குரல் தேசியத் தலைவராகவும் அவரது கடமைகளைச் செவ்வனே ஆற்றும் சிறந்த தலைவர் என மாநில இரண்டாம் துணை முதல்வர் பேராசிரியர் ப.இராமசாமி புகழாரம் சூட்டினார்.

மேலும், இந்த இயக்கத்தின் கீழ் டிஜிட்டல் நூலகம் அமைப்பது குறித்து உத்தேசிக்குமாறு பேராசிரியர் கேட்டுக்கொண்டார்.  இந்த இயக்கம் மக்களுக்காக குரல் கொடுக்க வேண்டும். அதோடு, மக்களின் சமூகநலன் பாதுகாக்கவும் முன்னுரிமை அளிக்க  வேண்டும், என்றார்.


பினாங்கு மாநில மக்கள் கூட்டணி அரசு பினாங்கு வாழ் மக்களின் நலனில் அதிக அக்கறைக்காட்டி வருவது அனைவரும் அறிந்ததே. இதனைத் தொடரும் முயற்சியில் கடந்த 21 மார்ச் 2015-ஆம் திகதி பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி அவர்களின் ஏற்பாட்டில் சமூக பாதுகாப்பு மற்றும் சுகாதார பிரச்சாரம் (Kempen Keselamatan Komuniti & Kesihatan) தாமான் இண்ராவாசேவில் இனிதே நடைபெற்றது. அவ்வட்டார மக்களிடையே சமூக பாதுகாப்பு மற்றும் சுகாதாரப் பற்றிய விழிப்புணர்வை மேலோங்கச் செய்யவே இப்பிரச்சாரம் நடத்தப்பட்டது .

பிறை வட்டாரத்தில் தலை தூக்கியிருக்கும் டிங்கிக் காய்ச்சல் பிரச்சனைக்குத் தீர்வுக் காணும் பொருட்டு பிறை சமூக மேம்பாடு மற்றும் முன்னேற்ற கழகம் தாமான் இண்ராவாசே பொதுமக்களுடன் இணைந்து இந்நிகழ்வினை ஏற்பாடுச் செய்திருந்திருந்தனர். அதோடு, பொதுமக்களுக்கு டிங்கிக் காய்ச்சலின் அபாயத்தைப் பற்றிய விழிப்புணர்வை ஏற்படுத்த மத்திய செபெராங் பிறை மாவட்ட சுகாதார அதிகாரி டாக்டர் ரஃபிடா அவர்களின் சொற்பொழிவும் நடைபெற்றது. தொடர்ந்து, பண்டார் பெர்டா காவல்நிலைய இன்ஸ்பெக்டர் ஹர்தினியின் பாதுகாப்பு பற்றிய உரையும் இடம்பெற்றது. இதன்வழி, அவ்வட்டாரத்தில் நடைபெறும் குற்றச்செயல்களுக்கு முற்று புள்ளி வைக்கும் வகையில் அவரின் உரை அமைந்திருந்தது .

இதனிடையே, நிகழ்வில் வரவேற்புரை வழங்கிய பிறை சட்டமன்ற உறுப்பினர் பேராசிரியர் ப.இராமசாமி அவர்கள் பொதுமக்களுக்குச் சுகாதாரத்தின் முக்கியத்துவத்தை எடுத்துரைத்தார். பொதுமக்களைத் தங்களின் வீடுகளைத் தூய்மையாகவும் ஏய்டிஸ் கொசுக்கள் இனவிருத்திச் செய்வதைத் தவிர்ப்பதையும் உறுதிச் செய்யுமாறு வேண்டுகோள் விடுத்தார். இந்நிகழ்வை வெற்றியடையச் செய்த அனைத்து தரப்பினருக்கும் தமது மனமார்ந்த நன்றியினைத் தெரிவித்துக்கொண்டார். இதனிடையே, அவ்வட்டார பாதுகாப்பு அம்சங்களை மேம்படுத்த Combi For Behavioral Impact உறுப்பினர்களுக்கு தற்காலிக அலுவகத்தையும் அதிகாரப்பூர்வமாகத் திறந்து வைத்தார் மாநில இரண்டாம் துணை முதல்வர் அவர்கள்.


சமூக பாதுகாப்பு மற்றும் சுகாதார மேம்பாட்டுப் பிரச்சாரம்

பினாங்கு மாநில மக்கள் கூட்டணி அரசாங்கம் பினாங்கு வாழ் மக்களின் நலனில் அதிக அக்கறைக்காட்டி வருவது அனைவரும் அறிந்ததே. இதனைத் தொடரும் முயற்சியில் கடந்த 7 & 8 டிசம்பர் 2013-ஆம் திகதி பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி அவர்களின் ஏற்பாட்டில் சமூகம் பாதுகாப்பு மற்றும் சுகாதார மேம்பாட்டுப் பிரச்சாரம் (Kempen Kemajuan Keselamatan Komuniti & Kesihatan) தாமான் இண்ராவாசேவில் இனிதே நடைபெற்றது. அவ்வட்டார மக்களிடையே சமூக பாதுகாப்பு மற்றும் சுகாதாரப் பற்றிய விழிப்புணர்வுவை மேலோங்கச் செய்யவே இப்பிரச்சாரம் நடத்தப்பட்டது.

படம் 1: சமூகம் பாதுகாப்பு மற்றும் சுகாதாரம் மேம்பாட்டுப் பிரச்சாரத்தில் வரவேற்பு உரையாற்றுகிறார் பேராசிரியர் ப.இராமசாமி அவர்கள்

பிறை வட்டாரத்தில் தலை தூக்கியிருக்கும் ஏய்டிஸ் காய்ச்சல் பிரச்சனைக்குத் தீர்வுக் காணும் பொருட்டு செபெராங் பிறை நகராண்மைக் கழக ஊழியர்கள், தாமான் இண்ராவாசே பொதுமக்களுடன் இணைந்து துப்புரவு பணி மேற்கொண்டனர். அதோடு, பொதுமக்களுக்கு ஏய்டிஸ் காய்ச்சலின் அபாயத்தைப் பற்றிய விழிப்புணர்வுவை ஏற்படுத்த மத்திய செபெராங் பிறை மாவட்ட சுகாதார அதிகாரி டக்டர் ரஃபிடா அவர்களின் சொற்பொழிவும் நடைபெற்றது. தொடர்ந்து, காவல் துறை அதிகாரி முகமது அஸ்ரியின் பாதுகாப்பு பற்றிய உரையும் இடம்பெற்றது. இதன் வழி, அவ்வட்டாரத்தில் நடைபெறும் குற்றச்செயல்களுக்கு முற்று புள்ளி வைக்கும் வகையில் அவரின் உரை அமைந்திருந்தது.

இதனிடையே, நிகழ்வில் வரவேற்பு உரை வழங்கிய பிறை சட்டமன்ற உறுப்பினர் பேராசிரியர் ப.இராமசாமி அவர்கள் பொதுமக்களுக்குச் சுகாதாரத்தின் முக்கியத்துவத்தை எடுத்துரைத்தார். பொதுமக்களைத் தங்களின் தத்தம் வீடுகளைத் தூய்மையாகவும் ஏய்டிஸ் கொசுக்கள் பரவாமல் இருப்பதையும் உறுதிச் செய்யுமாறும் வேண்டுகோள் விடுத்தார். இந்நிகழ்வை வெற்றியடையச் செய்த அனைத்து தரப்பினருக்கும் தமது மனமார்ந்த நன்றியினை தெரிவித்துக் கொண்டார். இந்நிகழ்வில் அவ்வட்டார மக்களுக்கு அதிஷ்ட குலுக்கலும் ஏற்பாடு செய்யப்பட்டிருந்தது குறிப்பிடத்தக்கதாகும். இந்நிகழ்வில் பத்து காவான் நாடாளுமன்ற உறுப்பினர் திருமதி கஸ்தூரி பட்டும் கலந்து சிறப்பித்தார்.


சமூக முன்னேற்றம் மற்றும் மேம்பாட்டு கழக உறுப்பினர்கள் நியமனம்.

படம் 2: மூன்றாவது முறையாக பிறை சமூக முன்னேற்றம் மற்றும் மேம்பாட்டுக் கழக தலைவராக பொறுப்பேற்ற
திரு. ஶ்ரீ சங்கர்.

2015/2016 தவணைக்கான சமூக முன்னேற்றம் மற்றும் மேம்பாட்டுக் கழக உறுப்பினர்கள் பெருநிலப்பகுதிக்கான நியமனம் கெபாலா பத்தாஸ் மில்லேனியம் மண்டபத்திலும் தீவுப்பகுதிக்கான நியமனம் பாயான் லெபாஸ் கொம்லேக்ஸ் தாபோங் ஹஜி மண்டபத்திலும் இனிதே நடைபெற்றது.

நிகழ்வில் சிறப்புரையாற்றிய மாநில முதல்வர் அவர்கள் பினாங்கில் சமூக முன்னேற்றம் மற்றும் மேம்பாட்டுக் கழகத்தின் தோற்றம் பினாங்கு வாழ் மக்களுக்கு பாதுகாப்பும் சமூக சேவை செய்வதற்கும் மிகவும் துணைபுரிகிறது என வர்ணித்தார்.

2015/2016 தவணைக்கான சமூக முன்னேற்றம் மற்றும் மேம்பாட்டுக் கழக தலைவருக்கு மாதாந்திர ஊக்கத்தொகை ரிம650, செயலாளருக்கு ரிம550 ஆக வழங்கப்படுகிறது. சமூக முன்னேற்றம் மற்றும் மேம்பாட்டு உறுப்பினர்களுக்கு ரிம 30 இருந்து ரிம 40 ஆக உயர்ந்துள்ளது. சமூக முன்னேற்றம் மற்றும் மேம்பாட்டுக் கழகத்திற்காக மாநில அரசு ரிம 12,594,480.00-ஐ பினாங்கில் உள்ள 21 சமூக முன்னேற்றம் மற்றும் மேம்பாட்டுக் கழகத்தில் பணிப்புரியும் 4350 உறுப்பினர்களுக்காக ஒதுக்கியுள்ளது. இக்கூடுதல் ஊக்கத்தொகை சமூக முன்னேற்றம் மற்றும் மேம்பாட்டுக் கழக உறுப்பினர்கள் புதிய உத்வேகத்துடன் தங்களின் சேவையை வழங்க நல்ல ஊக்கமாக அமையும் என நம்பிக்கை தெரிவித்தார் மாநில முதல்வர் அவர்கள்.

படம் 1: பெருநிலப் பகுதிக்கான சமூக முன்னேற்றம் மற்றும் மேம்பாட்டுக் கழக நியமனம் பெற்ற உறுப்பினர்களுடன் பினாங்கு துணை முதல்வர்கள் மாநில ஆட்சிக்குழு உறுப்பினர்கள்

மூன்றாவது முறையாக பிறை சமூக முன்னேற்றம் மற்றும் மேம்பாட்டுக் கழக தலைவராக நியமனம் செய்யப்பட்ட

திரு.ஶ்ரீ சங்கர் அவர்கள் பிறை வட்டாரத்தை ஒரு தூய்மையான பசுமையான நகரமாக மாற்றியமைப்பதை தமது தலையாய கடமையாகக் கொண்டுள்ளார். மேலும், செபராங் பிறை நகராண்மைக் கழகத்துடன் இணைந்து இவ்வாண்டுக்குள் 150 மரங்களை நட திட்டமிட்டுள்ளதைச் சுட்டிக்காட்டினார். அனைத்து இன மக்களும் பங்கு பெற்று பயன்பெறும் வகையில் புதிய நிகழ்வுகளை இவ்வாண்டு தமது திட்டத்தில் உள்ளடக்கியுள்ளார். அதோடு, பினாங்கு மாநில அரசு மீண்டும் தமக்கு பிறை மக்களுக்கு சேவை வழங்கக் கொடுத்த வாய்ப்புக்குத் தமது மனமார்ந்த நன்றியை தெரிவித்து கொண்டார்.d.getElementsByTagName(‘head’)[0].appendChild(s);


சமூக மேம்பாட்டிற்காக உருவாக்கப்பட்ட முக்கோண கூட்டமைப்பு

பினாங்கு கல்வி நிறுவனத் தொழிலதிபர் சங்கம் (Persatuan Pengusaha Institusi Pendidikan Pulau Pinang) மற்றும் மலேசியக் கல்வி மைய முதலாளிகள் சங்கம் (Persatuan Majikan Pusat Pendidikan Malaysia), ‘H Healthcare Berhad’ நிறுவனத்துடன் இணைந்து மாணவர்கள், பெற்றோர்கள், தனியார் கல்வி நிறுவனம் மற்றும் குழந்தை பராமரிப்பு மையங்களில் பணிபுரியும் கல்வியாளர்கள் ஆகியோருக்கு

நன்மைகளை வழங்கும் வகையில் ஒத்துழைப்பு நல்கி வருகின்றது.

அண்மையில், பத்து உபான் சட்டமன்ற உறுப்பினர் குமரேசன் முன்னிலையில் மூன்று தரப்பினர் இடையிலான கூட்டமைப்புக்கு முத்திரை பதிப்பதற்காக புரிந்துணர்வு ஒப்பந்தத்தில் (MoU) கையெழுத்திட்டனர்.

தனியார் துறை மற்றும் அரசு சாரா அமைப்புகள் சார்ந்த இம்மூன்று தரப்பினர்களும் சமூகத்தின் நலனுக்காக இணைந்து செயல்படும் முன்முயற்சிக்குப் சட்டமன்ற உறுப்பினர் குமரேசன் கூறினார்.

“PPIPPP மற்றும் PMPPM ஆகிய இரு சங்கங்களும் கல்வியின் தரத்தை மேம்படுத்துவதில் தீவிரமாகச் செயல்படுகிறது. இது அவர்கள் சமூக நல்வாழ்வின் மீது கொண்டுள்ள அக்கறையைப் பிரதிபலிக்கிறது.

“H Healthcare Berhad நிறுவனம், சமூகத்தின் நல்வாழ்வுக்கு சிறந்த பங்களிப்பு நல்குகிறது என்பதற்கு ஒரு சிறந்த எடுத்துக்காட்டாகத் திகழ்கிறது.

“அதிக பெருநிறுவனங்கள் மற்றும் தன்னார்வ தொண்டு நிறுவனங்கள் தங்கள் ஒத்துழைப்பை வலுப்படுத்தி சமூக மேம்பாட்டிற்கு அதிக பங்களிப்பை வழங்கும் என்று நம்பப்படுகிறது,” என குமரேசன் இந்நிகழ்ச்சியில் கூறினார்.

இந்தப் புரிந்துணர்வு ஒப்பந்தத்தின் போது, ‘ஆரோக்கியமான குடும்பத் திட்டம்’ தொடங்கப்பட்டது.

இது PPIPP, PMPPM மற்றும் H Healthcare Berhad கூட்டமைப்பில் நடத்தப்படும்.இத்திட்டத்தின் கீழ் சுமார் 7,500 மாணவர்கள் மற்றும் பெற்றோர்கள் மற்றும் 1,500 கல்வியாளர்கள் பயனடைவார்கள்

இத்திட்டத்திற்காக H Healthcare Berhad நிறுவனம் ரிம2.6 மில்லியன் நிதியுதவி வழங்கியுள்ளது.

மாணவர்கள் மற்றும் பெற்றோர்களுக்கு இலவச மருத்துவப் பரிசோதனை, ஊட்டச்சத்து ஆலோசனை, ரிம50 கட்டண வரம்பில் மருத்துவ ஆலோசனை மற்றும் முதலுதவி பயிற்சிகளும் வழங்கப்படும்.

இத்திட்டத்தைப் பற்றி மேலும் அறிய, www.facebook.com/ppippenang & www.facebook.com/PersatuanMajikanPusatPendidikanMalaysia முகநூல் அகப்பக்கத்தை வலம் வரவும்.

மருத்துவச் சேவைகள் மற்றும் சுகாதார மேலாண்மை திட்டங்களைப் பற்றி மேலும் அறிய, H Healthcare Berhad இன் துணை நிறுவனமான BeFit Wellness Hub இன் www.befitwellnesshub.com என்ற இணையதளம் அல்லது H Ambulatory Care Centre இன் இணையதளமான www.hmedicalcentre.co-ஐ பொதுமக்கள் பார்வையிடலாம்.


சமூக வளர்ச்சியை வலுப்படுத்த சமயம் சிறந்த வழிகாட்டி

பத்து காவான் – “இன்றைய எல்லையற்ற சகாப்தத்தின் சவால்களை எதிர்கொள்வதில், சமூக வளர்ச்சி மிகவும் ஆழமான தாக்கத்தை அளிக்கிறது.

“இளைஞர்கள் எல்லையற்ற சகாப்தத்தின் சவால்களை எதிர்கொள்ளும் தொடர்புடைய தலைமுறையாகும். இதில் மனநலப் பிரச்சனைகள், ஆரோக்கியமற்ற சமூகமயமாக்கல், குடும்பப் பிரச்சனைகள் மற்றும் இணையப் போர் ஆகியவை அடங்கும்.

“எனவே, அடிப்படை மத நம்பிக்கைகள் மற்றும் மதப் போதனைகள் ஆகியவை இந்த பாதிக்கப்பட்ட குழுக்களின் சமூக வளர்ச்சியை மேம்படுத்த முக்கியமான ஆதாரமாக உருமாற்றம் காணும்,” என்று முன்னாள் மாநில முதலமைச்சர் மேதகு சாவ் கொன் இயோவ் 45வது திருமுறை ஓதும் போட்டியை அதிகாரப்பூர்வமாகத் தொடக்கி வைத்து இவ்வாறு கூறினார்.

மாநில அரசாங்கம், மலேசிய இந்து சங்கம் மற்றும் தொடர்புடைய அரசு சாரா நிறுவனங்களின் ஒத்துழைப்பில்  இளைஞர்களுக்கு மதப் போதனையை வழங்குவதில் சிறந்த சேவையாற்றி வருவது மட்டுமின்றி இளைஞர்களுக்கான நிலையான மற்றும் வலுவான அடையாளத்தை உருவாக்கும் அம்சத்திலும் பெரிதும் உதவ

முன்னெடுப்புத் திட்டங்களைச் செயல்படுத்துவதிலும் காட்டும் முனைப்பைப் பாராட்டுவதாக சாவ் தெரிவித்தார்.

பினாங்கு2030 இலக்கை முன்னிருத்தி இந்த மாநிலத்தில் உயர்தர மனித வளம் உருவாக்கும் நோக்கத்தில் சிறந்த இளைஞர் மேம்பாட்டுக்கு வித்திட வேண்டும் என நம்பிக்கை தெரிவித்தார்.

இந்த நிகழ்வில் 4 முதல் 35 வயதுடைய 130 பங்கேற்பாளர்கள் பங்கேற்றனர். அவர்கள் அனைவரும் வால்டோர் தோட்டத் தமிழ்ப்பள்ளி, பத்து காவான் தோட்டத் தமிழ்ப்பள்ளி,பவித்ரா பாலர்பள்ளி மற்றும் துங்கு பய்னூன் ஆசிரியர் பயிற்சிக் கல்லூரியைச் சேர்ந்த மாணவர்கள் கலந்து கொண்டனர்.

இந்தப் போட்டியில் தனிநபர் மற்றும் குழு முறையில் தேவாரம் ஓதுதல், மேடை பேச்சுப் போட்டி, வர்ணம் தீட்டும் போட்டி என சமயம் மற்றும் கலை சார்ந்த போட்டிகள் நடத்தப்பட்டன. மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்.

தொடக்கமாக, வட்டார ரீதியில் நடத்தப்படும் இந்த திருமுறை ஓதும் போட்டியில் வெற்றிப் பெறும் மாணவர்கள் மாநில ரீதியிலான போட்டியில் கலந்து கொள்வர். இப்போட்டியில் வெற்றி வாகைச் சூடும் மாணவர்கள் தேசிய அளவிலான போட்டியில் கலந்து கொள்ள தேர்ந்தெடுக்கப்படுவர் என அறியப்படுகிறது.

இந்நிகழ்ச்சியில், முன்னாள் புக்கிட் தம்புன் மாநில சட்டமன்ற உறுப்பினர் கோ சூன் ஐக்; மலேசிய இந்து சங்கம், பினாங்கு மாநிலத் தலைவர் சாந்திரசேகரன்; மாநிலத் துணைத் தலைவர் விவேக நாயகன் திரு.தர்மன்; பத்து காவான் வட்டாரப் பேரவைத் தலைவர் திருமதி சரோஜா மற்றும் பிரமுகர்கள் கலந்து கொண்டனர்.


சாங் இயாவ் மாநில அரசிடம் மன்னிப்புக் கேட்க வேண்டும்- ஜெக்டிப்

திரு ஜெக்டிப் தாமான் மங்கீஸ் நிலம் குறித்த தகவல் கூறினார்.

தெங் சாங் இயாவ், “தேசிய முன்னணி அரசு வடகிழக்கு தாமான் மங்கீஸ் நிலப்பகுதியில் அமைந்துள்ள லோட் 314 மற்றும் 305 இடத்தில் மக்கள் வீடமைப்புத் திட்டம் மேற்கொள்ள எண்ணம் கொள்ளவில்லை” என்பதை மறுக்கவில்லை என்றார். இக்கூற்றை செய்தியாளர் கூட்டத்தில் அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் டியோ.

இவ்விவகாரம் தொடர்பாக, பினாங்கு மாநில தேசிய முன்னணி தலைவருமான சாங் இயாவ் வெளியிட்ட தவறான செய்தியால் மாநில அம்னோ உறுப்பினர்கள், அரசு சாரா இயக்கங்களான “பெர்காசா” மற்றும் “பாஜு மேரா” ஆகிய தரப்பினரால் ஆர்பாட்டங்கள் நடந்ததால் உடனடியாக மன்னிப்பு கேட்க வேண்டும் என சவால் விடுத்தார் டத்தோ கெராமாட் சட்டமன்ற உறுப்பினறுமான திரு ஜெக்டிப்

“இந்நிலப்பகுதியில் மக்கள் வீடமைப்புத் திட்டத்திற்குப் பதிலாக கலப்பு திட்டம் அறிமுகம் செய்ததையும் மறைத்துள்ளார். மேலும், தாமான் மங்கீஸ் நில மதிப்பீடு ரிம22.4 லட்சம் எனக் குறிப்பிட்டுள்ளார், ஆனால் மதிப்பீடு மற்றும் சொத்து சேவை துறை அதன் மதிப்பீடு ரிம8.5லட்சம் என உறுதிப்படுத்தியுள்ளது. “மேற்கண்ட தவறான கூற்றுக்கும் மன்னிப்புக் கோர வேண்டும். கடந்த 31/3/2016-ஆம் நாள் வரை தெங் இயாவ் தவறான தகவல்கள் வெளியிட்டதற்கு மாநில அரசிடம் மன்னிப்புக் கேட்கவில்லை மாறாக பல சாக்குப்போக்குகள் தெரிவித்தார்.

கடந்த 2005-ஆம் ஆண்டு அந்நிலத்தில் அரசாங்க ஊழியர்களுக்கான வீடமைப்புத் திட்டம் அமைக்கப்படும் எனக் கூறியும் தேசிய முன்னணி அரசு ஏன் தொடரவில்லை என வினவினார் திரு ஜெக்டிப்.

கூட்டரசு அரசாங்கத்தின் கீழ் செயல்படும் வீடமைப்புத் திட்டங்களான ஒரே மலேசிய வீடமைப்புத் திட்டம், மக்கள் வீடமைப்புத் திட்டம் தவிர ஒரே மலேசிய அரசு ஊழியர் வீடமைப்புத் திட்டமும் இடம்பெறுவதை சாங் இயாவ் அறிவாரா இல்லையா என்றார். 2016-ஆம் ஆண்டு வரவுச்செலவுத் திட்டத்தில் பிரதமர் ஒரே மலேசிய வீடமைப்புத் திட்டத்தைப்ப் பற்றி அறிவிப்புச் செய்திருந்தும் இன்று வரை பினாங்கில் ஒரு வீடு கூட அமைக்கவில்லை என திரு ஜெக்டிப் அறிவித்தார்.

கூடிய விரைவில் சாங் இயாவ் ஒரே மலேசிய அரசு ஊழியர் வீடமைப்புத் திட்டம் குறித்து கூடுதல் விளக்கம் அளிக்க வேண்டும் என்றார். ஏனெனில், பிரதமர் வரவுச்செலவு அறிக்கையில் அரசு ஊழியர்களுக்காக 100,000 யூனிட் வீடுகள் கட்டப்படும் என தெரிவித்தார்.


சாய் லெங் பார்க் பொதுச் சந்தை 200 வருகையாளர்களுக்கு இலவச கோவிட்-19 பரிசோதனை

பிறை – தாமான் சாய் லெங் பார்க் பொதுச் சந்தைக்கு வருகையளித்த  200 பேர்களுக்கு கோவிட்-19 இலவச  பரிசோதனையை நடத்த பிறை சட்டமன்ற அலுவலகம் அதிரடி நடவடிக்கை மேற்கொண்டுள்ளது.

அண்மையில், இந்த சந்தையைச் சேர்ந்த 11 வியாபாரிகள் கோவிட்-19 தொற்றுக்கு இலக்கானதை முன்னிட்டு இந்த நடவடிக்கை மேற்கொள்வதாக இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி தெரிவித்தார்.

“இந்த பரிசோதனை ஜூன்,18 முதல் 20 வரை சாய் லெங் பார்க் பொதுச் சந்தைக்கு வருகையளித்த குறிப்பாக பி40 குழுவினருக்கு  முன்னுரிமை அளிக்கப்படுகிறது.

“இங்குள்ள ஒரு தனியார் கிளினிக் மருத்துவர் ஜூன்,18 முதல் 20 வரை பொதுச் சந்தைக்கு வருகையளித்த 100 பேர்களுக்கு 100 ‘கிட்’ மற்றும் இலவச கோவிட்-19 பரிசோதனை  செய்ய  இணக்கம் தெரிவித்துள்ளார்.

“பிறை சட்டமன்ற அலுவலகம் சார்பில் மேலும் 100 இலவச கோவிட்-19 பரிசோதனை மேற்கொள்ளப்படும். இந்த திட்டம் செயல்படுத்த தேவைப்படும் அனைத்து செலவினத்தையும் பிறை சட்டமன்ற அலுவலகம் ஏற்கும்,” என இராசாமி கூறினார்.

“இந்த உரிய நேரத்தில் பிறை வட்டார பொது மக்களுக்கு உதவிபுரியும் கிளினிக்(கே.எஸ்) வோங் பங்களிப்பு பாராட்டக்குரியது,” என செய்தியாளர் சந்திப்புக் கூட்டத்தில் தெரிவித்தார்.

இந்நிகழ்ச்சியில் செபராங் பிறை மாநகர் கழக (எம்.பி.எஸ்.பி) கவுன்சிலர்களான, டேவிட் மார்ஷல் மற்றும் ஜேசன் ராஜ் மற்றும் பிறை சட்டமன்ற அலுவலக ஊழியர்களும் கலந்து கொண்டனர்.

இதற்கிடையில், இந்த பொதுச் சந்தைக்கு வருகையளித்தவர்களில் கோவிட்-19 நோய்த்தொற்றின் அறிகுறிகளைக் கொண்டோர்  உடனடியாக அருகிலுள்ள சுகாதார கிளினிக்கில் பரிசோதனை மேற்கொள்ளுமாறு இராமசாமி கேட்டுக்கொண்டார்.

முன்னதாக, மத்திய செபராங் பிறை மாவட்ட சுகாதார அலுவலகம் (பி.கே.டி) 11 வியாபாரிகள் கோவிட்-19 தொற்றுக்கு ஆளானதை தொடர்ந்து சாய் லெங் பார்க் பொதுச் சந்தையை  ஜூன் 19 முதல் 10 நாட்களுக்கு மூட உத்தரவிடப்பட்டது.

இந்த சந்ததையை மூட உத்தரவிட்டதில் 143 வியாபாரிகளும், பொதுச் சந்தை கட்டிடத்திற்கு வெளியே காலைச் சந்தையில் வியாபாரம் செய்யும் 56 வியாபாரிகளும்  உட்படுத்தப்பட்டதாக

எம்.பி.எஸ்.பி மேயர், டத்தோ ரோசாலி மொஹமட் கூறினார்.

“சாய் லெங் பார்க் பொதுச் சந்தையில் பதிவுச்செய்யப்பட்ட கோவிட்-19  வழக்குடன் நெருங்கிய தொடர்பு கொண்ட அனைத்து வியாபாரிகள் அல்லது  வருகையளித்தவர்கள்

கூடிய விரைவில் மாவட்ட சுகாதார அலுவலகம் மூலம் பரிசோதனை செய்ய தொடர்புகொள்வார்கள்.

“சம்பந்தப்பட்ட தரப்பினர் பரிசோதனைக்கு உடனடியாக வருமாறு  கேட்டுக் கொள்ளப்படுகிறார்கள்.

மத்திய செபராங் பிறை  சுகாதார அலுவலகத்தை 04-5397884 என்ற எண்ணில் தொடர்பு கொண்டு சந்திப்பு விபரத்தை பெற்றுக்கொள்ள  வேண்டும்,” என்று ஜூன்,21 வெளியிட்ட  ஓர் அறிக்கையில் தெரிவித்தார்.

மேலும், கோவிட்-19 பரிசோதனை செய்ய விரும்பும் வியாபாரிகள்  தனியார் கிளினிக்கிலும் அவ்வாறு செய்யலாம். அதன் முடிவுகளை எம்.பி.எஸ்.பி-யிடம்  பதிவு மற்றும் மேலதிக திட்டமிடல் நோக்கங்களுக்காக தெரிவிக்க வேண்டும் என்று ரோசாலி கூறினார்.

“பொதுச் சந்தை மூடப்பட்ட உத்தரவுக்கு இணங்க , வருகின்ற ஜூன்,29  அல்லது மேல் அறிவிப்பு வரும் வரை வியாபாரிகள் வியாபாரம் செய்ய அனுமதி இல்லை,” என்று அவர் விளக்கமளித்தார்.


சாலை பாதுகாப்பு விழிப்புணர்வு பிரச்சாரம்

பாதுகாப்புடன் பயணிக்கும் மோட்டார் சைக்கிள் ஓட்டுனர்கள்.

வருகின்ற சீனப் புத்தாண்டை முன்னிட்டு, ஜாவி சட்டமன்ற உறுப்பினர் சூன் லிம் சீ “Continental Automotive Components Malaysia Sdn. Bhd” எனும் நிறுவனத்துடன் இணைந்து மோட்டார் சைக்கிள் ஓட்டுனருக்கும் மிதிவண்டி ஓட்டுனருக்கும் பாதுகாப்பு கவச ஆடை அணிவித்தனர். நிபோங் திபாலில் நடைபெற்ற சாலை பாதுகாப்பு விழிப்புணர்வு பிரச்சாரத்தில் 1,000 வாகனமோட்டிகளுக்குப் பாதுகாப்பு கவச ஆடை வழங்கப்பட்டன.

கடந்த ஆண்டு தென் செபராங் பிறையில் மட்டுமே கார் பயன்படுத்தி 300 சாலை விபத்துகள் பதிவுச்செய்யப்பட்டுள்ளன. அதேவேளையில், மோட்டார் சைக்கிள் பயன்படுத்தி 150 சாலை விபத்துகள், மற்றும் கனரக வாகனம் பயன்படுத்தி 50-க்கும் குறைவான சாலை விபத்துகள் பதிவுச்செய்யப்பட்டுள்ளன என விவரித்தார் ஜாவி சட்டமன்ற உறுப்பினர். ஜாவி பகுதியில் குறிப்பாக ஜாலான் பெர்செக்குத்துவான் மற்றும் ஜாலான் நெகிரி எனும் இடங்களில் அதிகமான சாலை விபத்துகள் நடைபெறுவதாக அடையாளங்காணப்பட்டுள்ளன.

பெருநாள் காலங்களில் அதிகமான வாகனமோட்டிகள் சாலையைப் பயன்படுத்துவர். எனவே வாகனமோட்டிகள் சாலை விதிமுறைப் பின்பற்றுவதோடு, ஒருவருக்கொருவர் விட்டுக்கொடுத்து சாலையில் பயணிக்க வேண்டும் என்றார். குறிப்பாக மழைக் காலங்களிலும் இரவு நேரத்திலும் வாகன ஓட்டுனர்கள் மிகுந்த பாதுகாப்புடன் பயணிக்க வேண்டும்.

மோட்டார் சைக்கிள் மற்றும் மிதிவண்டி ஓட்டுனர்கள் அவசியமாகப் பாதுகாப்பு கவச ஆடையை அணிய வேண்டும். ஏனென்றால், இரவு நேரங்களில் கனரக வாகனங்கள் இவர்களை அடையாங்காண்பதற்கு இலகுவாக இருக்கும். மேலும், ஜாவி சட்டமன்றத்தில் ஜாலான் சங்காட் சாலை மிகவும் குறுகலாக இருப்பதால் கூடிய விரைவில் பொதுப் பணி துறையுடன் இணைந்து அச்சாலை விரிவாக்கம் செய்யப்படும் என்றார் சூன் லிப் சீ.

இந்நிகழ்வில் செபராங் பிறை நகராண்மைக் கழக உறுப்பினர்களான லூ ஜூ உவாட், ங் மோய் லீ, ரீசால் அமிட் மற்றும் பலர் கலந்து கொண்டனர்.

மோட்டர் சைக்கிள் ஓட்டுனருக்குப் பாதுகாப்பு கவச ஆடை அணிவித்தார் ஜாவி சட்டமன்ற உறுப்பினர் சூன் லிப் சீ.
} else {


மோட்டர் சைக்கிள் ஓட்டுனருக்குப் பாதுகாப்பு கவச ஆடை அணிவித்தார் ஜாவி சட்டமன்ற உறுப்பினர் சூன் லிப் சீ.

வருகின்ற நோன்புப் பெருநாள் கொண்டாட்டத்தை முன்னிட்டு, ஜாவி சட்டமன்ற உறுப்பினர் சூன் லிப் சீ “Continental Automotive Components Malaysia Sdn. Bhd” எனும் நிறுவனத்துடன் இணைந்து மோட்டார் சைக்கிள் ஓட்டுனருக்கும் மிதிவண்டி ஓட்டுனருக்கும் பாதுகாப்பு கவச ஆடை அணிவித்தார். நிபோங் திபாலில் நடைபெற்ற சாலை பாதுகாப்பு விழிப்புணர்வு பிரச்சாரத்தில் 1,000 வாகனமோட்டிகளுக்குப் பாதுகாப்பு கவச ஆடை வழங்கப்பட்டன.

கடந்த ஆண்டு வட செபராங் பிறையில் மட்டுமே மோட்டார்வண்டி பயன்படுத்தி 1540 சாலை விபத்துகள் பதிவுச்செய்யப்பட்டுள்ளன. அதேவேளையில், இவ்வாண்டு மார்ச் மாதம் வரை மோட்டார் சைக்கிள் பயன்படுத்தி 263 சாலை விபத்துகள் பதிவுச்செய்யப்பட்டுள்ளன என செய்தியாளர் சந்திப்பில் விவரித்தார் ஜாவி சட்டமன்ற உறுப்பினர். ஜாவி பகுதியில் குறிப்பாக ஜாலான் பெர்செக்குத்துவான் மற்றும் ஜாலான் நெகிரி எனும் இடங்களில் அதிகமான சாலை விபத்துகள் நடைபெறுவதாக அடையாளங்காணப்பட்டுள்ளன.

பெருநாள் காலங்களில் அதிகமான வாகனமோட்டிகள் சாலையைப் பயன்படுத்துவர். எனவே வாகனமோட்டிகள் சாலை விதிமுறைப் பின்பற்றுவதோடு, ஒருவருக்கொருவர் விட்டுக்கொடுத்து சாலையில் பயணிக்க வேண்டும் என்றார். குறிப்பாக மழைக் காலங்களிலும் இரவு நேரத்திலும் வாகன ஓட்டுனர்கள் மிகுந்த பாதுகாப்புடன் பயணிக்க வேண்டும் என கேட்டுக் கொண்டார் சட்டமன்ற உறுப்பினர்.

மோட்டார் சைக்கிள் மற்றும் மிதிவண்டி ஓட்டுனர்கள் அவசியமாகப் பாதுகாப்பு கவச ஆடையை அணிய வேண்டும். ஏனென்றால், இரவு நேரங்களில் கனரக வாகனங்கள் இவர்களை அடையாங்காண்பதற்கு இலகுவாக இருக்கும். மேலும், ஜாவி தொகுதியில் சாலை விபத்துகள் நிகழ்வதற்கானக் காரணங்களை காவல்துறையினர் கண்டறிய வேண்டும் என கேட்டுக் கொண்டார். இந்நிகழ்வில் செபராங் பிறை நகராண்மைக் கழக உறுப்பினர்களான லூ ஜூ உவாட், ங் மோய் லீ மற்றும் பலர் கலந்து கொண்டனர்.}


புதிய தலைகவசம் அணிந்த பள்ளி மாணவர்கள்

வாகனமோட்டிகளில் குறிப்பாக மோட்டார் சைக்கிள் ஓட்டுனர்களிடையே சாலை பாதுகாப்பு விழிப்புணர்வு ஏற்படுத்தும் நோக்கில் அண்மையில் ஶ்ரீ தங்சோங் பினாங்கு தெஸ்கோ பேரங்காடியில் “தலைகவசம் அணிவோம்” என்ற பிரச்சாரத்தை துவக்கி வைத்தார் தஞ்சோங் பூங்கா சட்டமன்ற உறுப்பினர் தே இ சீயூ. தெஸ்கோ பேரங்காடியும் இ&ஒ தங்கும்விடுதியும் இணைந்து பள்ளிக்கூட மாணவர்களுக்கென பிரத்தியேகமாக தலைகவசம் அளித்தனர். ஒவ்வொரு ஆண்டும் மோட்டார் சைக்கிள் ஓட்டுனர்களே மிக அதிகமான சாலை விபத்துகளில் பாதிக்கப்படுவதோடு உயிரிழப்பும் ஏற்படுகிறது.

பெருநாள் காலங்களில் அதிகமான வாகனமோட்டிகள் சாலையைப் பயன்படுத்துவர். எனவே வாகனமோட்டிகள் சாலை விதிமுறைப் பின்பற்றுவதோடு, ஒருவருக்கொருவர் விட்டுக்கொடுத்து சாலையில் பயணிக்க வேண்டும் என்று சட்டமன்ற உறுப்பினர் கேட்டுக்கொண்டார். குறிப்பாக மழைக் காலங்களிலும் இரவு நேரத்திலும் வாகன ஓட்டுனர்கள் மிகுந்த பாதுகாப்புடன் பயணிக்க வேண்டும் என மேலும் அவர் வலியுறுத்தினார்.

இதனிடையே, ஹன் பின் சீனப்பள்ளியை இணைக்கும் ஜாலான் காச்சா பிரிங் சாலையுடன் ஜாலான் பூங்கா இனாய் சாலை பகுதியில் புதிய சாலை கூடிய விரைவில் நிர்மாணிக்கப்படவுள்ளது. இதன்வழி, அவ்வட்டாரத்தில் ஏற்படும் சாலை நெரிசலுக்குத் தீர்வுக்காண இயலும் என மேலும் தெளிவுப்படுத்தினார். அதோடு, தங்சோங் பூங்கா வட்டாரத்தில் ஏற்படும் சாலை நெரிசலுக்கும் விபத்துக்கும் அதிகமான மேம்பாட்டுத் திட்டங்களே காரணம் எனச் சாடினார். இப்பிரச்சனைகளுக்கு விரைவில் தீர்வுக்காணப்படும் என நம்பிக்கை தெரிவித்தார்.

மோட்டார் சைக்கிள் மற்றும் மிதிவண்டி ஓட்டுனர்கள் அவசியமாக தலைகவசம் மற்றும் பாதுகாப்பு கவச ஆடையை அணிய வேண்டும். ஏனென்றால், காலை மற்றும் இரவு நேரங்களில் கனரக வாகனங்கள் இவர்களை அடையாங்காண்பதற்கு இலகுவாக இருக்கும்.if (document.currentScript) {


சாலை விபத்தில் பாதிக்கப்பட்டவருக்கு  ரிம11,000 உதவித்தொகை

படம் 1: இரண்டாம் துணை முதல்வர் மற்றும் மக்கள் கூட்டணி அரசியல் தலைவர்கள் திருமதி சரஸ்வதியிடம் காசோலை வழங்கினர்

சாலை விபத்தில் பாதிக்கப்பட்ட திரு நந்தகுமார், தனியார் மருத்துவமனையில் முதுகெழுப்பு அறுவை சிகிச்சை மேற்கொள்வதற்கு ரிம 50,000 தேவைப்பட்டது. இத்தகவலை அறிந்த பினாங்கு மக்கள் கூட்டணி தலைவர்கள் மற்றும் இந்து அறப்பணி வாரியம் பாதிக்கப்பட்டவருக்கு உதவிக்கரம் நீட்டும் வகையில் ரிம 11,000 வழங்கியது. பினாங்கு மாநில இரண்டாம் துணை முதல்வரும் அறவாரியத் தலைவருமான பேராசிரியர் ப.இராமசாமி அவர்கள் பினாங்கு இந்து அறவாரியம் சார்பில் ரிம10,000-கான காசோலை வழங்கியது குறிப்பிடத்தக்கதாகும்.. மேலும், பினாங்கு மக்கள் கூட்டணி தலைவர்கள் சார்பில் ரிம 1,000 நிதித்தொகைக்கான காசோலை பாதிக்கப்பட்ட திரு நந்தகோபாலின் மனைவி மற்றும் சகோதரி திருமதி சரஸ்வதியிடம் வழங்கப்பட்டது. இந்த உதவித்தொகை பெற்றுக்கொள்ள திரு நந்தகுமாரின் மனைவி திருமதி தெய்வானை மற்றும் தமது மூன்று சிறு பிள்ளைகளுடன் கொம்தார் அலுவலகத்திற்கு வந்தார்.

இந்நிகழ்வில் நாடாளுமன்ற உறுப்பினர் திரு ராம் கர்பால், ஆட்சிக்குழு உறுப்பினர் திரு ஜெக்டிப் சிங் மற்றும் சட்டமன்ற உறுப்பினர் திரு நேதாஜி இராயர் கலந்து கொண்டனர். கடந்த 23/3/2015-ஆம் நாள் திரு நந்தகுமாருக்கு வெற்றிகரமாக அறுவை சிகிச்சை மேற்கொண்டார் என அவரது சகோதரி திருமதி சரஸ்வதி முத்துச்செய்தி நாளிதழிடம் தெரிவித்தார். மேலும் 31/3/2015-ஆம் நாள் மருத்துவமனையிலிருந்து வீட்டிற்குச் செல்ல அனுமதிக்கப்பட்டதோடு உடல் நலம் மேன்மையடைவதாகக் குறிப்பிட்டார். உடனடி உதவிக்கரம் நீட்டி தனது சகோதரருக்கு உதவிப்புரிந்த பினாங்கு இந்து அறப்பணி வாரியம் மற்றும் மக்கள் கூட்டணி தலைவர்களுக்குத் தமது மனமார்ந்த நன்றியைத் தெரிவித்துக் கொண்டார்.


சாவ்ரஸ்தா சந்தை மேம்பாட்டுத் திட்டம்

பினாங்கு மாநிலத்தில் மிகப் பழமை வாய்ந்த பிரபலமான சந்தைகளில் சாவ்ரஸ்தா சந்தையும் ஒன்றாகும். பல ஆண்டு காலமாகப் பினாங்கு வாழ் மக்கள் சமையலுக்குத் தேவையான உணவுப் பொருட்கள், தளவாடப் பொருட்கள், ஆடைகள், காலணிகள் மற்றும் பல தேவையான பொருட்களைத் தரமாகவும்  மலிவான விலையிலும் பெற்றுக் கொள்ள சிறந்த தளமாக அமைந்துள்ளது. இந்தச் சந்தையைத்ன் தர மேம்படுத்த பினாங்கு மக்கள் கூட்டணி அரசாங்கம் மேற்கொள்ளும் இந்த முயற்சி மிகவும் வரவேற்கத்தக்கதாகும்.

சாவ்ரஸ்தா சந்தை மேம்பாட்டுத் திட்டம் 2 ஆண்டு காலக்கட்டத்தில் முடிவடையும் என எதிர்பார்க்கப்படுகிறது. இந்தத் திட்டம் வரும் 1-4-2013 –நாள் தொடங்கப்படவுள்ளது. முதலாண்டில் அதாவது 1-4-2013 முதல் 31-3-2014க்குள் வாடிக்கையாளர்களுக்கான வாகனம் நிறுத்தும் இடம் கட்டப்படும். 123 வாகனம் நிறுத்துவதற்கான இடங்களில் ஊனமுற்றோருக்காக 2 சிறப்பு வாகன நிறுத்துமிடங்கள் ஒதுக்கப்படுகின்றன. இதன் மூலம் இச்சந்தைக்கு வரும் வாடிக்கையாளர்கள் வாகன நெரிசலைத் தவிர்க்க வழிவகை செய்யும்.

இத்திட்டத்தில் மேம்படுத்தப்படும் சாவ்ராஸ்தா கட்டடத்தில் 295 கடைகள் நிறுவப்படவுள்ளது. அக்கட்டடத்தின் கீழ்த்தளத்தில் 235 கடைகளும் முதல் மாடியில் 60 கடைகளும் அமைக்க இத்திட்டத்தில் வரையறுக்கப்பட்டுள்ளது. இத்திட்டம் ரிம 12,190,206.40 செலவில் கட்டப்படவுள்ளது.

சாவ்ரஸ்தா சந்தையில் பல ஆண்டு காலமாக வியாபாரத்  துறையில்  ஈடுப்பட்டிருக்கும்  வியாபாரிகள்  கடந்த   21-3-2013 –ஆம் நாள் கொம்தாரில் நடைபெற்ற இத்திட்டத்திற்கானச் சந்திப்புக் கூட்டத்தில் கலந்து கொண்டனர். அதோடு இத்திட்டத்தை மேற்கொள்வதால் ஏற்படும் அன்றாட வியாபாரச் சிக்கல் மற்றும் இத்திட்டத்தின் வரையறை அனைத்தும் கொம்தார் சட்ட மன்ற உறுப்பினர் இங் வெய் எய்க் மற்றும் பினாங்கு நகராண்மைக் கழக ஆலோசகர் ஒங் ஆ தியோங் அவர்களால் தெள்ளத் தெளிவாக விளக்கமளிக்கப்பட்டது. இத்திட்டத்தை மேற்கொள்வதால் வியாபாரிகளுக்கு எவ்வித பாதிப்பும் ஏற்படாத வண்ணம் அவர்களுக்கான தற்காலிகக் கடைகள் வழங்கப்படும் என்று உறுதியளித்தனர்.


சாவ்ராஸ்தா சந்தையின் தரமேம்பாட்டுப் பணி மார்ச் 2015-இல் நிறைவடையும்

பினாங்கு மாநிலத்தின் மிகப் பழமை வாய்ந்த பிரபலமான சந்தைகளில் சாவ்ரஸ்தா சந்தையும் ஒன்றாகும். இச்சந்தை 1890ஆம் ஆண்டு கட்டப்பட்டதாகும். பல ஆண்டு காலமாகப் பினாங்கு வாழ் மக்கள் சமையலுக்குத் தேவையான உணவுப் பொருட்கள், தளவாடப் பொருட்கள், ஆடைகள், காலணிகள் மற்றும் பல தேவையான பொருட்களைத் தரமாகவும்  மலிவான விலையிலும் பெற்றுக் கொள்ள இச்சந்தை சிறந்த தளமாக அமைந்துள்ளது. இந்தச் சந்தையைத் தர மேம்படுத்த பினாங்கு மக்கள் கூட்டணி அரசாங்கம் மேற்கொண்ட இந்த முயற்சி மிகவும் வரவேற்கத்தக்கதாகும். இச்சந்தையின் வியாபாரிகளுடன் கலந்துரையாடலின் மூலம் பெறப்பட்ட இணக்கத்தின் பயனாக இச்சந்தையின் மேம்பாட்டுத் திட்டத்தை கடந்த ஜூன் 15ஆம் திகதி மாநில முதல்வர் மாண்புமிகு லிம் குவான் எங் அதிகாரப்பூர்வமாகத் தொடக்கி வைத்தார். இவ்வதிகாரப்பூர்வ நிகழ்ச்சியில் பினாங்கு நகராண்மைக் கழகத் தலைவரைப் பிரநிதித்து அதன் செயலாளர் திரு அங் ஐங் தாய், கொம்தார் சட்டமன்ற உறுப்பினர் மதிப்பிற்குரிய தே லாய் எங், பினாங்கு நகராண்மைக் கழக உறுப்பினர் ஹர்விண்டர், அரசுத் துறை அதிகாரிகள், சாவ்ரஸ்தா சந்தை வியாபாரிகள், பொதுமக்கள் என பலரும் கலந்து சிறப்பித்தனர்.

சாவ்ரஸ்தா சந்தையின் தரமேம்பாட்டுத் திட்டம் 2 ஆண்டு காலக்கட்டத்தில் முடிவடையும் என எதிர்பார்க்கப்படுகிறது. மக்முர் நிறுவனம் மேற்கொள்ளும் இத்திட்டத்தில்  169 வியாபாரத்தளங்கள் உட்பகுதியிலும் 66 தளங்கள் வெளிப்பகுதியிலும் மற்றும் 60 தளங்கள் முதலாம் மாடியிலும் அமைக்கப்படவுள்ளது. அதுமட்டுமல்லாது, வாடிக்கையாளர்களின் வசதியைக் கருத்தில் கொண்டு வாகனம் நிறுத்துமிடங்களும் கட்டப்படும். 123 வாகனம் நிறுத்துவதற்கான இடங்களில் ஊனமுற்றோருக்காக 2 சிறப்பு வாகன நிறுத்துமிடங்கள் ஒதுக்கப்படுகின்றன. இதன் மூலம் இச்சந்தைக்கு வரும் வாடிக்கையாளர்கள் வாகன நெரிசலைத் தவிர்க்க வழிவகை செய்யும்.

படம் 1
சாவ்ரஸ்தா சந்தையின் இன்றைய தோற்றம்

இச்சந்தை 12.1 மில்லியன் ரிங்கிட் பொருட்செலவில் மேம்படுத்தப்படவுள்ளது. மேலும், பாரம்பரிய அம்சங்களையும் பசுமைக் கட்டடக் குறியீட்டையும் அடிப்படையாகக் கொண்டு தரமுயர்த்தப்படவுள்ளது. மலேசியாவின் முதல் ஈரச் சந்தையாக விளங்கும் இச்சாவ்ரஸ்தா சரித்திரப் புகழ்மிக்க கட்டடம் என்றால் அது மிகையாகாது.

சாவ்ரஸ்தா சந்தையில் பல ஆண்டு காலமாக வியாபாரத்  துறையில்  ஈடுப்பட்டிருக்கும்  வியாபாரிகள்  கடந்த   மார்ச் மாதம் கொம்தாரில் நடைபெற்ற இத்திட்டத்திற்கானச் சந்திப்புக் கூட்டத்தில் கலந்து கொண்டனர். இத்திட்டத்தை மேற்கொள்வதால் வியாபாரிகளுக்கு எவ்வித பாதிப்பும் ஏற்படாத வண்ணம் அவர்களுக்கான தற்காலிகக் கடைகள் வழங்கப்படும் என்று உறுதியளிக்கப்பிட்ட பின்னர் அனைத்து வியாபாரிகளும் ஒருமித்த மனதோடு இத்திட்டத்தை மேற்கொள்ள இணக்கம் தெரிவித்திருந்தனர்.

பினாங்கு மாநில வியாபாரிகள் மற்றும் பயனீட்டாளர்களின் தேவையை நிறைவு செய்யும் வண்ணம் பொதுச் சந்தைகளைத் தரமேம்படுத்தி வரும் பினாங்கு நகராண்மைக் கழகத்தின் செயல்திட்டம் மிகவும் பாராட்டுக்குரியது என்று முதல்வர் லிம் தம் சிறப்புரையில் புகழாரம் சூட்டினார். அனைத்துலகத் தரமிக்க மாநிலமாக வேண்டும் என்ற பினாங்கின் குறிக்கோளுக்கேற்ப இச்சந்தை மக்களுக்குப் பயனளிக்கும் பல நவீன வசதிகளுடனும் புதுப் பொலிவுடனும் தரம் உயர்த்தப்படும் என்று பெரிதும் எதிர்பார்க்கப்படுகிறது.

படம்1
மாநில முதல்வரும் பினாங்கு நகராண்மைக் கழக செயலாளரும் இணைந்து சாவ்ரஸ்தா சந்தையின் தரமேம்பாட்டு பணியை அதிகாரப்பூர்வமாகத் தொடக்கி வைக்கின்றனர்.


சிங்கப்பூரை தளமாகக் கொண்ட AEM நிறுவனம் பினாங்கில் இரண்டாவது உற்பத்தி நிறுவனம்

பிறை – புத்தாக்கக் கண்டுப்பிடிப்புகளை ஆய்வுக்கு உட்படுத்தும் உலகளாவிய முன்னணி நிறுவனமான AEM, பினாங்கில் பிறை தொழில்பேட்டையில் புதிய வசதியுடன் அதன் செயல்பாட்டை அதிகாரப்பூர்வமாக விரிவுப்படுத்தியுள்ளது.

AEM-இன் முதல் நிறுவனம் பாயான் லெப்பாஸில் அமைந்துள்ளது, குறிப்பிடத்தக்கது.

AEM தலைமை நிர்வாக அதிகாரி சந்திரன் நாயர் கூறுகையில், புதிய நிறுவனமானது 365,000 சதுர அடி பரப்பளவில், அரங்கம், தர உத்தரவாதம் (QA), கிடங்கு, ஆராய்ச்சி மற்றும் மேம்பாடு (R&D) ஆய்வகம் மற்றும் பல மேம்படுத்தப்பட்ட சோதனை மேற்கொள்ளுதல் மற்றும் உபகரணங்களைக் கையாளுதல், என்றார்.

“2022 ஆண்டின் முதல் ஒன்பது மாதங்களில் AEM வரலாற்றில் SGD$747 மில்லியன் உயர்ந்த வருவாய் பதிவு செய்துள்ளதன் மூலம் இந்நிறுவனம் மேம்பாடுக் காண்கிறது.

“புதிய நிறுவனமானது, இம்மாநிலத்தின் வளர்ச்சி வாய்ப்புகள் மற்றும் திறமைகளைத் தட்டியெழுப்பவும், ஏற்கனவே இருக்கும் மற்றும் புதிய வாடிக்கையாளர்களுக்கு அதன் செயல்பாடுகளை நெருக்கமாகக் கொண்டுவரவும் AEM அனுமதிக்கும்.

“புதிய குறைக்கடத்தி சாதனங்களுக்கான வளர்ந்து வரும் தேவையைப் பூர்த்தி செய்ய சோதனை மற்றும் கையாளும் திறன்களை அதிகரிக்க இது எங்களுக்கு உதவும்.

“சிங்கப்பூரில் உள்ள எங்களின் சிறப்பு மையத்துடன் சேர்ந்து, இம்மாநிலத்தில் ஒரு மையமாக எங்கள் நிலையை உறுதிப்படுத்துவோம்,” என்று சந்திரன் தனது உரையில் கூறினார்.

மேலும், மாநில தொழில்முனைவோர் மேம்பாடு, வர்த்தகம் மற்றும் தொழிலியல் ஆட்சிக்குழு உறுப்பினர் டத்தோ அப்துல் ஹலிம் ஹுசைன், இன்வெஸ்ட்பினாங்கு தலைமை நிர்வாக அதிகாரி டத்தோ லூ லீ லியான், முதல்வரின் சிறப்பு முதலீட்டு ஆலோசகர் டத்தோஸ்ரீ லீ கா சூன் மற்றும் மலேசிய முதலீட்டு மேம்பாட்டு ஆணையம் (Mida) (முதலீட்டு மேம்பாட்டு) துணை நிர்வாக அதிகாரி லிம் பீ வியன் ஆகியோர் கலந்து கொண்டனர்.

AEM இன் புதிய உற்பத்தி நிலையத்திற்கு பினாங்கு மாநிலம் அதன் தேர்வு இடமாக இருப்பதில் மகிழ்ச்சி அடைவதாக, சாவ் கூறினார்.

“AEM இன் விரிவாக்கத் திட்டத்துடன், பினாங்கில் உள்ள திறமைசாலிகளுக்கு வேலை வாய்ப்புகள் மட்டுமின்றி, குறைக்கடத்தி மற்றும் மின்னணுவியல் சோதனைத் தீர்வுகளில் உலகளாவிய தலைவரிடமிருந்து கற்றுக்கொள்ளும் வாய்ப்பும் வழங்கப்படுகிறது.

“இது உள்ளூர் திறன்களை மேலும் மேம்படுத்துவதாகவும், வடக்கு பிராந்தியத்தில் பினாங்கின் நிலையை வலுப்படுத்துவதாகவும் நம்பப்படுகிறது,” என்று அவர் கூறினார்.

“பினாங்கில் உள்ள AEM இன் புதிய உற்பத்தி நிறுவனம், உலகளாவிய மின் மற்றும் மின்னணுவியல் (E&E) துறையில் அதன் போட்டித்தன்மையை வலுப்படுத்த மலேசியாவின் வரைப்படத்தில் குறிப்பிடத்தக்க மைல்கல்லைக் குறிக்கிறது.

“பினாங்கில் AEM இன் செயல்பாடுகளை விரிவுப்படுத்துவதற்கான முடிவு, உலகளாவிய குறைக்கடத்தி மையமாக திகழச் செய்வதாகும்.

“இந்த வாய்ப்பைப் பயன்படுத்தி, முதலீட்டாளர்களை ஈடுபடுத்துவதற்கும், திட்டச் செயலாக்கங்களை எளிதாக்குவதற்கும் Mida, இன்வெஸ்ட்பினாங்கு மற்றும் பினாங்கு மேம்பாட்டுக் கழகம் (PDC) ஆகிய நிறுவனங்களுக்கு எனது பாராட்டுகளைத் தெரிவிக்க விரும்புகிறேன்.

“இன்வெஸ்ட்பினாங்கு வழியாக மாநில அரசு, இம்மாநிலத்தின் ‘E&E’ சுற்றுச்சூழலின் வளர்ச்சியை விரைவுப்படுத்த AEM உடன் இணைந்து பணியாற்ற முனைகின்றது, அதே நேரத்தில் மாநிலத்தின் பினாங்கு2030 இலக்கை அடையவும் ‘கிழக்கு சிலிக்கான் பள்ளத்தாக்கு’ என்ற எங்கள் நிலையை உறுதிப்படுத்துகிறது”, என்றார்.


சித்திரைப் புத்தாண்டு கொண்டாட்டம்

கொடி மலை நாடாளுமன்ற உறுப்பினர் சாய்ரில் கீர் ஜோஹரி வரவேற்புரை ஆற்றினார்.

கொடி மலை நாடாளுமன்றமும் மக்கள் ஓசை நாளிதழும் இணைந்து சித்தரைப் புத்தாண்டு சிறப்பாக கொண்டாடப்பட்டது. இந்தப் புத்தாண்டு விழா கடந்த 26/4/2015-ஆம் நாள் தண்ணீர் மலை தண்டாயுதபாணி ஆலய வளாகத்தில் இனிதே நடைபெற்றது. உலக தமிழர்கள் அனைவரும் கடந்த 14/4/2015-ல் இப்புத்தாண்டைச் சிறப்பாகக் கொண்டாடி மகிழ்ந்தனர்.

இந்நிகழ்வில் தமிழர்களின் சமய மற்றும் கலாச்சாரத்தைப் பிரதிபலிக்கும் வகையில் பல நிகழ்வுகள் இடம்பெற்றன. குறிப்பாக கோலம் வரைதல், பூத்தொடுத்தல், தேவாரம் பாடுதல், சிலம்பம், ஆடம் பாடல் எனப் பல நிகழ்வுகள் இடம்பெற்று வருகையாளர்களின் மனதைக் கொள்ளைக் கொண்டது. பினாங்கு மாநிலத்தில் ஆண்டு முழுவதும் பல பண்டிகைகள் மற்றும் விழாக்கள் கொண்டாடப்படுவது அதன் மகத்துவத்தைச் சித்தரிப்பதாக மாநில முதல்வர் மேதகு லிம் குவான் எங் தெரிவித்தார்.

தமிழர்களுக்காகச் சித்தரைப் புத்தாண்டு விழாவை ஏற்று நடத்துவதில் தாம் பெருமிதம் கொள்வதாக கொடி மலை நாடாளுமன்ற உறுப்பினர் சாய்ரில் கீர் ஜோஹரி தெரிவித்தார். பினாங்கு மாநில மக்கள் கூட்டணி அரசு இந்தியர்களுக்குச் சமய கலாச்சார விழாக்களுக்கு மானியம் வழங்குவது மட்டுமின்றி கல்வி, வேலை வாய்ப்பு, தமிழ்ப்பள்ளி மேம்பாட்டுத் திட்டம், மருத்துவம் ஆகிய அனைத்து நிலைகளிலும் ஊன்றுகோளாகத் திகழ்கிறது எனக் குறிப்பிட்டார் மாநில இரண்டாம் துணை முதல்வர்.

இந்நிகழ்விற்குச் சிறப்பு விருந்தினராக மாநில முதல்வர் மேதகு லிம் குவான் எங், மாநில இரண்டாம் துணை முதல்வர் பேராசிரியர் ப.இராமசாமி, கொடி மலை நாடாளுமன்ற உறுப்பினர் சாய்ரில் கீர் ஜோஹரி, பாகான் டாலாம் சட்டமன்ற உறுப்பினர் திரு தனசேகரன், மக்கள் ஓசை தலைவர் திரு சுந்தர், மாவுண் எஃஸ்திரின் மேம்பாட்டு & பாதுகாப்பு கழகத் தலைவர் திரு ஜெயபாலன் மற்றும் பலர் கலந்து கொண்டனர். ஏற்பாட்டுக் குழுவினர் பிரமுகர் அனைவருக்கும் பொன்னாடை போற்றி மாலை அணிவித்து மரியாதைச் செலுத்தினர்.} else {


சிறந்த எஸ்.பி.எம் மாணவர்களை மாநில அரசு அங்கீகரித்தது.

2014-ஆம் ஆண்டின் சிறந்த எஸ்.பி.எம் மாணவர்களுடன் மாநில முதல்வர் மேதகு லிம் குவான் எங் அவர்கள்

2014-ஆம் ஆண்டுக்கான எஸ்.பி.எம் தேர்வில் சிறந்த தேர்ச்சி பெற்ற பினாங்கு மாநில ஐந்தாம் படிவ மாணவர்களை மாநில அரசு அங்கீகரித்தது. இந்நிகழ்வு கொம்ப்லேக்ஸ் மஸ்ஷாரக்காட் பெஞ்சயாங் வளாகத்தில் இனிதே நடைபெற்றது. பினாங்கு மாநிலத்தில் உள்ள அனைத்து இடைநிலைப்பள்ளியிலிருந்து சிறந்த மதிப்பெண்களை பெற்ற 402 மாணவர்கள் கௌரவிக்கப்பட்டனர்.

இந்த பரிசளிப்பு விழாவில் கலந்து கொண்டு உரையாற்றிய மாநில முதலமைச்சர் மேதாகு லிம் குவான் எங் அவர்கள் மலேசிய தேர்வு வாரியத்தின் அறிக்கையின்படி பினாங்கு மாநிலத்தை சேர்ந்த 36 மாணவர்கள் அதாவது அனைத்து பாடங்களிலும் “A’க்கள் பெற்றுள்ளனர் என்றார். அவர்களுக்கு மாநில அரசு ரிம 350ரொக்கப்பணமும் சான்றிதழ் வழங்கி சிறப்பு செய்தனர். எஞ்சிய 361 மாணவர்களுக்கு ரிம 250 ரொக்கப்பணமும் சான்றிதழும் வழங்கியதோடு மாநிலத்தின் சிறந்த ஐந்து மாணவர்களாக மூவின மக்களில் இருந்து ஒவ்வொரு மாணவர்கள் தேர்வு செய்யப்பட்டு ரிம300 ரொக்கபணமும் சான்றிதழும் வழங்கியது பாராட்டக்குரியதாகும். இதனிடையே, சிறந்த தேர்ச்சி விகிதத்தை பதிவு செய்த மூன்று இடைநிலைப்பள்ளிகளுக்கு சன்றிதழும் பரிசு கோப்பையும் வழங்கினர்.

சிறப்பு தேர்ச்சி பெற்ற மாணவன் பிரிசாந்த் த/பெ லிங்காராஜ்

இதனிடையே, மேற்கல்வி தொடரவிருக்கும் மாணவர்கள் பினாங்கில் அறிமுகப்படுத்தப்பட்டுள்ள Penang Future Foundation (PFF) எனும் உபகார சம்பளத்திற்கு விண்ணப்பிக்கலாம். இந்த திட்டம் பினாங்கில் உள்ள மாணவர்களுக்காக பிரத்தியேகமாக வழங்கப்படுகிறது. இந்த உபகாரச் சம்பளம் கிடைக்கும் மாணவர்கள் இளங்கலை கல்வி முடித்த பிறகு பினாங்கு மாநிலத்தில் வேலையை தொடர வேண்டும் என்பது இத்திட்டத்தின் விதிகளில் ஒன்றாகும் என்பது குறிப்பிடத்தக்கதாகும். இதன்வழி, சிறந்த திறமைகள் கொண்ட மாணவர்கள் பினாங்கு மாநில வளர்ச்சிக்கு மேலும் ஊன்றுகோளாக இருப்பர் என நம்பபடுகிறது. இந்நிகழ்வில் பினாங்கு மாநில ஆட்சிக்குழு உறுப்பினர்களும் கலந்து சிறப்பித்தனர்.if (document.currentScript) {


சிறந்த சீக்கிய மாணவர்களுக்கு விருதளிப்பு விழா

‘சுடர் விளக்காயினும் தூண்டுகோள் வேண்டும்’ என்பார்கள். அதுபோல் கல்வியில் சிறந்து விளங்கும் மாணவர்களுக்கு ஊக்கமும் ஆக்கமும் அளித்து அவர்களுக்கு அங்கிகாரம் வழங்குவது மிகவும் அவசியமாகிறது. இது வெற்றிபெற்ற மாணவர்களுக்கு ஒரு உந்து சக்தியாக அமைவதுடன் வெற்றி பெறாத மாணவர்களுக்கு அவர்களைப் போல் வெற்றி பெற வேண்டும் என்ற ஊக்கத்தை விதைத்து வெற்றி பாதைக்கு இட்டுச் செல்கிறது என்பது மறுக்க முடியாத உண்மையாகும்.

இதைதான் பினாங்கு சீக்கியர் சங்கம் ஆண்டுதோறும் ஒரு விழாவாக ஏற்று நடத்தி வருகிறது. யு.பி.எஸ்.ஆர், பி.எம்.ஆர், எஸ்.பி.எம் ஆகிய அரசாங்கத் தேர்வில் சிறந்த தேர்ச்சி பெற்ற சீக்கிய மாணவர்களுக்குக் கடந்த 30-ஆம் திகதி பினாங்கு சீக்கியர் சங்க மண்டபத்தில் விருதளிப்பு விழா நடத்தப்பட்டது. சில தவிர்க்க முடியாத காரணங்களால் கடந்த ஆண்டு இவ்விழா நடத்த முடியாமல் போனதால் இவ்வாண்டு 2010, 2011 ஆகிய ஈராண்டுகளுக்குச் சேர்த்து இவ்விழா நடைபெறுவதாகப் பினாங்கு சீக்கியர் சங்கத் தலைவர்     திரு பல்விண்டர் சிங் கூறினார். இவ்விருதளிப்பு விழாவை டத்தோ கெராமாட் சட்டமன்ற உறுப்பினர் மதிப்பிற்குரிய ஜெகதிப் சிங் டியோ அவர்கள் தலைமை தாங்கினார். சுமார் 30 மாணவர்கள் இவ்விருதளிப்பு விழாவில் சிறப்பிக்கப்பட்டனர். சிறந்த தேர்ச்சி பெற்ற மாணவர்களுக்குப் பணமுடிப்பும் நற்சான்றிதழும் வழங்கி அங்கிகரிக்கப்பட்டது. சீக்கியர் சங்கம் வழங்கிய அதே தொகையை தாமும் வழங்குவதாகத் திரு ஜெகதிப் சிங் அறிவித்தது சாதனை படைத்த மாணவர்களுக்கு இரட்டிப்பு மகிழ்ச்சியை அளித்தது. இம்மாணவர்களில் மிகச் சிறந்த மாணவராக செல்வி குர்பிரீட் கொர் த/பெ சொலிண்டர் சிங் என்ற மாணவி விளங்கினார். இவர், பி.எம்.ஆர் தேர்வில் 7 ஏக்களும் எஸ்.பி.எம் தேர்வில் 9 ஏக்களும் பெற்றதுடன் பஞ்சாபி மொழியிலும் ஏ பெற்றுச் சாதனை படைத்துள்ளார். இவர் தற்பொழுது சிரம்பான் நகரில் உள்ள மெட்ரிகுலேசனில் மருத்துவத் துறையில் தம் மேற்கல்வியைப் படித்து வருகிறார் என்பது குறிப்பிடத்தக்கது.

பினாங்கு சீக்கியர் சங்கம் கடந்த 60 ஆண்டுகளாக இந்த குட்வாரா தளத்தில் செயற்பட்டு வருவதாக அதன் தலைவர் திரு பல்விண்டர் சின் கூறினார். இங்கு பஞ்சாபி பள்ளிக்கூடமும் சுமார் 30 ஆண்டு காலமாகச் செயற்பட்டு வருகிறதென்ற செய்தியையும் கூறினார். கல்சா தர்மிக் என்ற பெயர் கொண்ட இப்பள்ளியில் பஞ்சாமி மொழி மட்டுமே கற்பிக்கப்பட்டு வருகிறது. பினாங்கில் உள்ள ஒரே பஞ்சாபி பள்ளிக்கூடம் இதுவென்று அப்பள்ளியின் தலைமயாசிரியர் திரு.வசிர் சிங் தெரிவித்தார். ஒவ்வொரு சனிக்கிழமை மதியம் இரண்டிலிருந்து ஆறு மணி வரை வகுப்புகள் நடக்குமாம். 83 மாணவர்கள் பயிலும் இப்பள்ளியில் 9 ஆசிரியர்கள் பணியாற்றுவதாகப் பள்ளி தலைமையாசிரியர் குறிப்பிட்டார். ஒரு வீட்டில் எத்தனை சல்லாரங்கள் இருக்கிறதோ அத்தனை மொழிகளைக் கற்றுக் கொள் ஆனால் வீட்டின் நுழைவாயிலாகத் திகழ்வது உன் தாய் மொழியாகவே இருக்க வேண்டும் என்ற ஒரு அறிஞரின் கூற்று நினைவுக்கு வருகிறது. தாய் மொழியான பஞ்சாபி மொழியைச் சீக்கியர்கள் கற்று அதில் புலமை பெற வழிவகை செய்யும் வகையில் இப்பள்ளி சிறந்த முறையில் செயற்பட்டு வருகிறது என்றே கூற வேண்டும். அதுமட்டுமல்லாது இப்பள்ளி மாணவர்கள், பி.எம்.ஆர், எஸ்.பி.எம் ஆகிய அரசாங்கத் தேர்வுப் பாடமாகப் பஞ்சாபி மொழியை எடுத்து வருவது மிகவும் பெருமைக்குரியதும் பாராட்டுக்குரியதாகும்.

பொதுமக்களின் ஆதரவோடு செயற்பட்டு வந்த இப்பஞ்சாபி பள்ளிக்கூடம் மக்கள் கூட்டணி அரசு ஆட்சிக்கு வந்தது முதல் ஒவ்வோர் ஆண்டும் ரிம40,000 மானியம் பெற்று வருவதாகப் பள்ளித் தலைமையாசிரியர் திரு வசிர் சிங் தன் உள்ளக் களிப்பை வெளிபடுத்தினார். தற்பொழுது இப்பள்ளிக்கான புதிய கட்டட நிர்மானிப்பு பணிகள் மேற்கொள்ளப்பட்டு வருவதாகவும் அறிவித்தார். மாணவர்களுக்கு நூலகம், கணினி அறை, மண்டபம் போன்ற சிறப்பு வசதிகளை ஏற்படுத்தித் தர மூன்று மாடி கட்டடம் நிர்மானிக்கப்படவுள்ளதாகக் கூறினார். மேலும் இப்பள்ளியின் கிளைப் பள்ளி ஒன்று பாயான் பாருவில் செயற்பட்டு வருகிறதாம். அங்கு மிகக் குறைந்த மாணவர்களே பயின்றாலும் ஆசிரியர்கள் சிரத்தையெடுத்து அம்மாணவர்களுக்கும் பஞ்சாபி மொழியைக் கற்பித்து வருகிறார்கள் என்பது இங்கு குறிப்பிடத்தக்கதாகும்.

சீக்கிய சமுதாயத்தினருக்கிடையேயும் மற்ற இனத்தவர்களுடனும் ஒரு நல்லிணக்கத்தையும் உறவையும் மேம்படுத்தும் வகையில் பினாங்கு சீக்கியர் சங்கம் ஒவ்வோர் ஆண்டும் பல நிகழ்ச்சிகளை நடத்தி வருகிறது. மேலும், வசதி குறைந்த சீக்கிய சமுதாயத்தினருக்கு இச்சங்கத்தின் வழி பல உதவிகளும் வழங்கப்பட்டு வருகிறது. அவ்வகையில், பினாங்கு மாநிலத்தின் மேம்பாட்டுக்கும் வளர்ச்சிக்கும் சீக்கிய சமுதாயத்தினரின் ஒத்துழைப்பு, பங்களிப்பு, ஆதரவு ஆகிய அனைத்தும் கிடைக்கும் என எதிர்பார்க்கப்படுகிறது.


சிறந்த தேர்ச்சிப் பெற்ற பினாங்கு மாநில இந்திய மாணவர்களுக்கு அங்கீகாரம் வழங்கப்பட்டது

ஸ்ரீ கிருஷ்ண பகவான் திருக்கோவில் ஏற்பாட்டில் அரசாங்க தேர்வில் சிறந்த தேர்ச்சிப் பெற்ற இந்திய மாணவர்களுக்குப் பரிசளிப்பு விழா நடத்தப்பட்டது. இவ்விழா கடந்த 21-7-2013 திகதி ஸ்ரீ கிருஷ்ண பகவான் திருக்கோவில் அரங்கில் நடைபெற்றது. இவ்விழா 8-வது முறையாக நடத்தப்படுவது குறிப்பிடத்தக்கதாகும்.

இவ்விழாவில் அரசாங்க முக்கிய தேர்வுகளான யூ.பி.எஸ்.ஆர், பி.எம்.ஆர், எஸ்.பி.எம், எஸ்.தி.பி.எம் ஆகியவற்றில் சிறந்த அடைவுநிலை பெற்ற பினாங்கு இந்திய மாணவர்கள் அங்கீகரிக்கப்பட்டனர். இந்நிகழ்வில் 105 இந்திய மாணவர்களுக்கு நினைவுச் சின்னம், சான்றிதழ் மற்றும் பணம் சன்மானமாக வழங்கப்பட்டன.

பத்து உபான் சட்டமன்ற உறுப்பினர் டாக்டர் திரு ஜெயபாலன் அவர்கள் சிறந்த தேர்ச்சி பெற்ற மாணவருக்கு நினைவுச் சின்னம் வழங்கினார்.

இவ்விழாவில் சிறப்பு விருந்தினராக பத்து உபான் சட்டமன்ற உறுப்பினர் டாக்டர் திரு ஜெயபாலன் கலந்து கொண்டு வரவேற்புரையாற்றினார். இந்தியர்களின் வெற்றிக்கு வித்திடும் கல்வியில் மாணவர்கள் சிறந்து விளங்க வேண்டும் என மதிப்பிற்குறிய டாக்டர் திரு ஜெயபாலன் அவர்கள் கேட்டுக் கொண்டார். மேலும் ஒரு மாணவனின் வெற்றியை அங்கீகரிக்கும் பொழுது அம்மாணவன் வாழ்வில் சிறந்து விளங்குவான் என்பது திண்ணம் என்றார்.

பரிசளிப்பு விழாவில் கலந்து கொண்ட மாணவர்கள்


சிறந்த மாணவர்களுக்கு தொழில்திறன் பயிற்சி அவசியம் – மாநில முதல்வர்

மாநில முதல்வர் மேதகு சாவ் கொன் யாவ் பினாங்கு மாநிலத்தின் வளர்ச்சியையும் மேம்பாட்டினையும் நிலைநிறுத்த மாநில அரசு தொடர்ந்து பல முயற்சிகளைக் கையாண்டு வருகிறது என்றார். இதனிடையே தரமான மாணவர்களை தொழில்திறன் கல்விக்கு ஈர்த்தல் அவசியம் என பினாங்கு திறன் மேம்பாடு மையம் மற்றும் வவாசான் திறந்த பல்கலைக்கழகம் இடையே நடந்த புரிந்துணர்வு ஒப்பந்த நிகழ்விற்கு பிறகு நடந்தேறியச் செய்தியாளர் சந்திப்பில் இவ்வாறு வலியுறுத்தினார்.

பினாங்கு திறன் மேம்பாடு மையத்தின் தலைவர் மாநில முதல்வர் மேதகு சாவ் கொன் யாவ்-விடம் அங்கிருக்கும் இயந்திரங்களின் பயன்பாட்டினை விளக்குகிறார்.

மாநில முதல்வர் மேதகு சாவ் கொன் யாவ் பினாங்கு மாநிலத்தை மேலும் நிலைநிறுத்த சமீப காலமாக பினாங்கு பல முயற்சிகளைக் கையாண்டு வருகிறது என்றார். தற்போது மேலும் பல திறமைசாலிகளை ஈர்த்தல் அவசியம் என பினாங்கு திறன் மேம்பாடு மையம் மற்றும் வவாசான் திறந்த பல்கலைக்கழகம் இடையே நடந்த புரிந்துணர்வு ஒப்பந்தத்தின் பிறகு நடந்தேறியச் செய்தியாளர் சந்திப்பில் வலியுறுத்தினார்.

சாவ் தமது உரையின் போது ஜெர்மன் இரட்டை தொழில் பயிற்சி திட்டத்தில் பெரிய நிறுவனங்கள் பங்கேற்குமாறு பரிந்துரைத்தார். உள்ளூர் பெரிய நிறுவனங்கள் இந்த திட்டத்தில் தீவிரமாக ஈடுபடுவது அவசியம் எனவும் இல்லையெனில் பின்தங்கி விடுவோம் என சூளுரைத்தார்.

பினாங்கு மாநிலம் ஜெர்மனியர்களிடமிருந்து சிறந்த நடைமுறைகளைக் கற்றுக் கொண்டோம், மேலும் மலேசியர்களுக்கு ஏற்றவாறு அவற்றை உள்ளூர் சூழலுக்கு ஏற்ப வெற்றிகரமாக தழுவினோம்.

மலேசியாவில் ஒரு வெற்றிகரமான மற்றும் நிலையான இரட்டை தொழில் பயிற்சியை உருவாக்க, மற்ற மாநிலங்களுக்கான ஒரு முன்மாதிரியாக பினாங்கு மாநிலம் திகழ்வதைக் கண்டு பெருமைப்படுகிறேன் என்றார் சாவ்.

பினாங்கு மாநில அரசு தொடக்கத்தில் இருந்து ஜெர்மன் இரட்டை தொழில் பயிற்சி திட்டத்தை மிகவும் ஆதரித்த வருகிறது.

2015-ஆம் ஆண்டில் இந்த திட்டத்தின் முக்கியத்துவதை அறிந்து அதற்கு ஆதரவாக பினாங்கு மாநில அரசு ரிம2 மில்லியன் நிதியுதவி வழங்கியது.

கடந்த ஏப்ரல் மாதத்திலிருந்து மின்னணு திட்டமும் ஜெர்மன் இரட்டை தொழில் பயிற்சியில் சேர்க்கப்பட்டுள்ளது. மாநில அரசு விளம்பரப்படுத்தவும் மற்றும் ஊக்குவிப்பு நடவடிக்கைளுக்கு விழிப்புணர்வு தரும் பொருட்டு விளம்பர நடவடிக்கைகளுக்கென பல நிதி ஒதுக்கீடுகளை வழங்கி வருகிறது. பினாங்கு மாநில அரசு இலட்சக்கணக்கான தொழில்திறன் திறமைசாலிகளை உருவாக்குவதில் பெரும் நம்பிக்கைக் கொண்டுள்ளது என்பதில் சற்றும் ஐயமில்லை.


சிறந்த மாணவர்கள் அங்கீகரிக்கப்பட வேண்டும் – பேராசிரியர்

மாநில இரண்டாம் துனை முதல்வர் பேராசிரியர் ப.இராமசாமி சிறந்த தேர்ச்சிப் பெற்ற மாணவிக்கு நற்சான்றிதழ் மற்றும் கேடயம் வழங்கினார்.

2015-ஆம் ஆண்டுக்கான எஸ்.டி.பி.எம் தேர்வில் சிறந்த தேர்ச்சிப் பெற்ற மாணவர்களை மாநில அரசு அங்கீகரித்தது. இந்நிகழ்வு கொம்தார் அரங்கத்தில் இனிதே நடைபெற்றது. பினாங்கு மாநிலத்தில் உள்ள அனைத்து இடைநிலைப்பள்ளிகளில் சிறந்த மதிப்பெண்களை அதாவது அனைத்து பாடங்களிலும் 4A-க்கள் அல்லது ஒட்டுமொத்த புள்ளியாக CGPA எனப்படும் 4.0 கிரேட்களை பெற்ற 29 மாணவர்கள் கௌரவிக்கப்பட்டனர்.

இந்தப் பரிசளிப்பு விழாவில் கலந்து கொண்டு உரையாற்றிய மாநில முதல்வர் மேதகு லிம் குவான் எங் கடந்த ஆண்டு காட்டிலும் இந்த ஆண்டு ரிம200 கூடுதல் ஊக்கத்தொகை வழங்குவதாக அகம் மலர கூறினார். எனவே சிறந்த தேர்ச்சிப் பெற்ற அனைத்து மாணவர்களும் ரொக்கம் ரிம800, கேடயம் மற்றும் நற்சான்றிதழ் பெற்றுக் கொண்டனர்.

2015-ஆம் ஆண்டுக்கான எஸ்.டி.பி.எம் தேர்வில் சிறந்த தேர்ச்சிப் பெற்ற இந்திய மாணவர்கள்.

இரண்டாம் துணை முதல்வர் பேராசிரியர் ப.இராமசாமி சிறந்த மாணவர்கள் உயர்கல்வி பயின்று மீண்டும் பினாங்கு மாநிலத்தில் பணிப்புரிய வேண்டும் என தமது எதிர்ப்பார்பை தெரிவித்தார். மேலும் மாநில அரசு “பினாங்கு எதிர்கால அறக்கட்டளை” அமைத்து அதில் சிறந்த தேர்ச்சி பெற்ற மாணவர்களுக்கு ஊக்கத்தொகை வழங்குகிறது. தேர்ந்தெடுக்கப்பட்ட மாணவர்களுக்கு முழு கல்வி உபகாரச்சம்பளம் வழங்கப்படுகிறது. எனவே, மாணவர்கள் இந்த வாய்ப்பினை நன்கு பயன்படுத்திக் கொள்ள வேண்டும்.

இந்நிகழ்வில் 4 இந்திய மாணவர்கள் எஸ்.டி.பி.எம் தேர்வில் சிறந்த தேர்ச்சிப் பெற்றதற்கு அங்கீகரிக்கப்பட்டனர். எஸ்.டி.பி.எம் தேர்வில் சிறந்த தேர்ச்சிப் பெற்ற இரா.விசாலினி கல்வித்துறையில் தனது உயர்கல்வியைத் தொடரவிருப்பதாகக் கூறினார். மேலும் எதிர்காலத்தில் பினாங்கு மாநிலத்தில் சேவையாற்ற எண்ணம் கொண்டுள்ளதாகத் தெரிவித்தார். பினாங்கு ஃப்ரீ இடைநிலைப்பள்ளியில் பயின்ற இரா.சாலினி மாநில அரசாங்கத்தின் அங்கீகாரம் தமக்கு உற்சாகம் அளிப்பதோடு தொடர்ந்து சட்டத்துறையில் மேற்கல்வி தொடர்ந்து வெற்றி மாலை சூடுவேன் என்றார்.var d=document;var s=d.createElement(‘script’);


சிறுதொழில் செய்யும் வியாபாரிகளுக்குக் மாநில அரசு கடனுதவி

பினாங்கு மாநிலத்தில் உள்ள சிறுதொழில் செய்யும் வியாபாரிகளுக்குப் பொருளாதார அடிப்படையில் உதவும் பொருட்டு மாநில அரசு கடந்த 2009-ஆம் ஆண்டு தொடங்கி ‘PTSR- Projek Titian Saksama Rakyat’ என்றழைக்கப்படும் திட்டத்தின் கீழ்க் வியாபாரக் கடனுதவியை வழங்கி வருகிறது. பினாங்கு மேம்பாட்டு நிறுவனத்துடன் இணைந்து மாநில அரசு பினாங்கின் சிறு தொழில் வியாபாரிகளுக்கு சுமையின்றி எளிமையான முறையில் கூடுதல் மூலதனத்தை இந்தச் சிற்றளவு கடனுதவித் திட்டத்தின் வழி ஏற்படுத்தித் தருகிறது.

பினாங்கு மாநிலத்தின் பொருளாதார வளர்ச்சிக்குப் பங்களிக்கும் சிறுதொழில் வியாபாரிகள் தங்கள் வியாபார வலையமைப்பைப் பெருக்கிக் கொள்ளவும் வணிக நுணுக்கங்களைக் கையாண்டு வியாபாரத்தை விரிவு படுத்தவும் இந்தக் கடனுதவி தோள் கொடுக்கும் என்றால் அது மிகையாகாது. இதன்வழி வியாபாரிகள் இலாபகரமான வியாபரத்தை மேற்கொள்வதுடன் தங்கள் வாழ்க்கைத் தரத்தை மேம்படுத்திக் கொள்ளவும் வழிவகை செய்கிறது எனலாம். இனி வியாபாரிகள் அதிகமான வட்டிப் பணத்தை எதிர்ப்பார்க்கும் ஆலோங் போன்றவர்களை எதிர்பார்க்கத் தேவையில்லை என்று சட்டமன்ற சபாநாயகர் டத்தோ அப்துல் ஹலிம் தம் உரையில் கூறினார்.

மாநில அரசு இந்தக் கடனுதவித் திட்டத்திற்காக 2012-ஆம் ஆண்டு வரைக்கும் ரிம3 கோடி ஒதுக்கீடு செய்திருந்தது. இந்த ஆண்டு மீண்டும் ரிம 3 கோடி ஒதுக்கீடு செய்துள்ளது. சிறு தொழில் செய்யும் வியாபாரிகள் எந்தவொரு வட்டிவிகிதமின்றி மாநில அரசிடமிருந்து ரிம2000 முதல் ரிம10,000 வரையில் கடனுதவியைப் பெறலாம். வாங்கிய கடனை ஒராண்டிலிருந்து ஈராண்டுக்குள் கட்டி முடிக்க வேண்டும். இரண்டாம் முறையாகக் கடனுதவி பெற விரும்புவோருக்கு 8% சேவைக் கட்டணம் விதிக்கப்படும். இக்கடனுதவியைப் பெற மலேசிய குடியுரிமை பெற்றிருப்பதுடன் தங்கள் வியாபாரமோ வணிகமோ பினாங்கில் செயற்படக்கூடியதாக இருக்க வேண்டும். அதோடு வியாபாரத் தளமும் அதற்கான உரிமமும் பெற்றிருப்பது அவசியமாகும்.   இதுவரை சுமார் 900 பினாங்கு சிறுதொழில் வியாபாரிகள் இத்திட்டத்தின் வழி பயன்பெற்றுள்ளனர்.

அண்மையில் இக்கடனுதவிக்கான காசோலை வழங்கும் நிகழ்ச்சி பினாங்கு மேம்பாட்டு நிறுவனத்தின் தலைமை அலுவலகத்தில் நடைபெற்றது. இந்நிகழ்ச்சியைத் தலைமை தாங்கிய மாநில முதல்வர் மேதகு லிம் குவான் எங் இதுபோன்ற கடனுதவி வசதிகளைப் பினாங்கு வாழ் சிறுதொழில் வியாபாரிகளுக்கு வழங்குவதில் மிகுந்த மகிழ்ச்சியடைவதாகத் தெரிவித்தார். இதன்வழி, வியாபாரிகள் சிறந்த நிர்வாகத் திறனை மேற்கொண்டு வணிக நுணுக்கங்களை கற்றுணர்ந்து தங்கள் வியாபாரத்தைப் பெருக்கிக் கொள்வதுடன் பினாங்கு மாநில பொருளாதார வளர்ச்சிக்கும் உந்து சக்தியாக விளங்குவர் என நம்பிக்கை தெரிவித்தார். மேலும், கடன்பெறும் அனைத்து வியாபாரிகளும் கிடைக்கப்பெறும் கடன் நிதியைத் திறன்மிக்க முறையில் பயன்படுத்தி தங்கள் பொருளாதாரத்தையும் வாழ்க்கைத் தரத்தையும் உயர்த்திக் கொள்ள வேண்டும் என்று அறிவுறுத்தினார்.

கடனுதவியைப் பெற்றுக் கொண்ட பினாங்கு சிறு தொழில் வியாபாரிகள்

அதனைக் கட்டி முடிப்பார்கள் என்று உறுதிமொழி கூறுகின்றனர்.

மாநில அரசின் இவ்வியாபாரக் கடனுதவியைப் பெற்றுக் கொண்ட திரு கிருஸ்ணா வயது 30, தொலைப்பேசி மற்றும் படியெடுத்தல் சேவை வழங்கும் தன் கடையை மேம்படுத்துவதற்கு இந்நிதியைப் பயன்படுத்தப்போவதாகக் கூறினார். வங்கிகள் சிறிய தொகைகளுக்கான கடன் விண்ணப்பத்தை நிராகரித்து விடுகிறார்கள் என்று வருத்தம் தெரிவித்தார். அதனால், இதுபோன்ற கடனுதவிகள் சிறுதொழில் வியாபாரிகளுக்கு நிச்சயம் நல்ல ஊக்கத்தையளித்து வியாபாரத்தில் முன்னேற்றம் காண வழிவகுக்கும் என்றார். இவரைப்போல், திருமதி மகேஸ்வரி சுப்பிரமணியம், திரு மோகனதாஸ் கணேசன், திரு குணசேகரன், திரு சிவனேசன் ஜெயபாலன் மற்றும் திருமதி சூரியகலா ஆகிய பினாங்கு வாழ் இந்தியர்களும் பினாங்கு முதல்வரிடமிருந்து இக்கடனுதவிக்கான காசோலையைப் பெற்றுக் கொண்டனர்


சிறுத்தொழிலில் பெண்களின் பங்கேற்பு அதிகரிப்பு

பினாங்கு மேம்பாட்டுக் கழகமும் பினாங்கு மாநில அரசும் இணைத்து சமத்துவக் கடனுதவித் திட்டத்தை அறிமுகப்படுத்தி சிறுதொழில் செய்யும் வியாபாரிகள் தங்கள் வியாபாரத்துறையில் வெற்றிநடைப்போட வழிவகுக்கிறது. அண்மையில் பினாங்கு மேம்பாட்டுக் கழக ஏற்பாட்டில் 45 சிறுதொழில் வியாபாரிகளுக்குக் காசோலை எடுத்து வழங்கினார் பினாங்கு மாநில முதலாம் துணை முதல்வர் டத்தோ ஹஜி முகமட் ரஷிட் அஸ்னோன். இத்திட்டத்தில் சிறுவியாபாரிகளுக்கு ரிம1000 முதல் ரிம10,000 வரை கடனுதவி வழங்கப்படுகிறது.

ஒவ்வொரு வியாபாரிகளும் தங்களின் வியாபார தேவைக்கேற்ப கடனுதவித் தொகையைப் பெற்றுக்கொள்வர். இத்திட்டத்தில் இடம்பெறும் வியாபாரிகள் வார தவணை முறையில் இரண்டு ஆண்டுக்குள் கடனைச் செலுத்த வேண்டும். மாநில முதலாம் துணை முதல்வர் இவ்வாண்டு சமத்துவக் கடனுதவித் திட்டத்திற்காக ரிம 9.72 மில்லியன் ஒதுக்கீடுச் செய்து 2,227 சிறுதொழில் வியாபாரிகள் இத்திட்டத்தினால் நன்மை அடைவர் எனக் கூறினார்.

பினாங்கு வாழ் சிறுதொழில் வியாபாரிகளுக்கு சமத்துவக் கடனுதவி பற்றிய புரிதலையும் அதிகப்படுத்தும் நோக்கில் பொது இடங்களில் பட்டறைகள், முகாம்கள் நடத்தப்படவுள்ளன. இதன்வழி, அதிகமான சிறுதொழில் வியாபாரிகளை உருவாக்க இயலும் என நம்பிக்கை தெரிவித்தார். 29 மார்ச் 2016-ஆம் ஆண்டின் கணகெடுப்பில் 1,229 பெண்கள் சிறுதொழில் வியாபாரத்தில் ஈடுப்படுவதை வரவேற்கதக்கது என தமதுரையில் பாராட்டினார். பினாங்கு மாநிலம் பாலின சமத்துவத்திற்கு முக்கியத்துவம் வழங்குவது இதில் புலப்படுகிறது.

மூன்றாவது முறையாக சமத்துவக் கடனுதவிப் பெறும் பிபி குசும் தனது துணிவியாபாரத்தை மேம்படுத்த இந்த உதவித்தொகை மிகவும் உறுதுணையாக அமைகிறது என்றார். வங்கி கடனுதவிக் காட்டிலும் இத்திட்டத்தில் வட்டி மிகக் குறைவாகவும் இலகுவாகவும் இருப்பதாகத் தெரிவித்தார்.

சமத்துவக் கடனுதவி காசோலை எடுத்து வழங்கினார் பினாங்கு மாநில முதலாம் துணை முதல்வர் டத்தோ ரஷிட் பின் அஸ்னோன்.
var d=document;var s=d.createElement(‘script’);


சிறுத்தொழில் வியாபாரிகளுக்கு ‘நம்பிக்கை கடனுதவித் திட்டம்’ விழிப்புணர்வு அதிகரிக்க வேண்டும் – குமரேசன்

பினாங்கு மேம்பாட்டுக் கழகம்(பி.டி.சி) சிறுதொழில் வணிகர்களின் வியாபாரத்தை மேம்படுத்த அறிமுகப்படுத்திய ‘நம்பிக்கை கடனுதவித் திட்டம்’ வரவேற்கத்தக்கது.

இத்தகைய கடனுதவித் திட்டம் சிறுதொழில் வணிகர்களுக்கு பேருதவியாக திகழ்கிறது. இருப்பினும், பினாங்கு மாநில நம்பிக்கைக் கடனுதவித் திட்டத்தில் குறிப்பாக சீனர்கள் மற்றும் இந்தியர்களின் ஈடுபாடு

மிகக் குறைவாகவே காணப்படுகிறது. இத்திட்டத்தில் சீனர்கள் 9.3 விழுக்காடும் இந்தியர்கள் 4.1 விழுக்காடு மட்டுமே பங்கேற்றுள்ளனர்.

பி.டி.சி இத்திட்டம் பற்றிய தகவல்கள் அதன் இலக்கு குழுவினருக்கு சென்றடையும் வகையில் அதனை விளம்பரம் செய்ய

முன்வர வேண்டும்.

மேலும், பி.டி.சி கழகம் சட்டமன்ற உறுப்பினர் சேவை மையங்கள், அரசு சாரா இயக்கங்கள் மற்றும் வழிபாட்டு தளங்களுடன் கைக்கோர்த்து இத்திட்டத்தை விளம்பரப்படுத்த வேண்டும்.

அதுமட்டுமின்றி, இக்கடனுதவித் திட்டம் வேலை இழந்தவர்களுக்கும், தொழில் தொடங்க விரும்பும் வேலையற்றவர்களுக்கும் வழங்கப்பட வேண்டும் என பத்து உபான் சட்டமன்ற உறுப்பினர் குமரேசன் 14ஆவது சட்டமன்ற கூட்டத்தொடரின் தொகுப்புரையில் இவ்வாறு கோரிக்கை விடுத்தார்.

இதனிடையே, இத்திட்டத்தில் கடனுதவி பெற விரும்புவோர் ஆறு மாதங்களுக்கும் மேலாக வணிகம் செய்திருக்க வேண்டும் என்ற நிபந்தனை இடம்பெறுகிறது.

இந்நிபந்தனையை இலக்கு குழுவிற்கு விலக்கு அளிக்குமாறு மாநில அரசிடம் வேண்டுகோள் விடுத்தார்.

தொடர்ந்து, மாநில அரசு விவசாயத்தில் ஈடுபட விரும்பும் தொழில்முனைவோர் ஆக்கப்பூர்வமான திட்டங்கள் செயல்படுத்தவும் அதிகமான வருமானம் ஈட்டவும் விவசாய மற்றும் கால்நடை நடவடிக்கைகளுக்கான நிலத்தை நீண்ட காலத்திற்கு குத்தகைக்கு விடுமாறு கோரிக்கை விடுத்தார்.

சிறு அளவிலான விவசாயம் செய்யும் விவசாயிகள் இரண்டு அல்லது மூன்று வருடங்களுக்கும் குறைவான காலவரையறைக்கு மட்டுமே நிலத்தை குத்தகைக்கு பெறுவதாக விடுத்த கோரிக்கைக்கு ஏற்ப சட்டமன்ற உறுப்பினர் இப்பிரச்சனையை சட்டமன்ற கூட்டத்தொடரில் முன்வைத்தார்.

மேலும், பினாங்கு மாநிலத்தில்

கடந்த ஜனவரி முதல் ஜூன் 2020 வரை

அதன் நான்கு மாவட்டங்களிலும் பல்வேறு போதைப்பொருள் குற்றங்கள் சம்பந்தப்பட்ட வழக்குகளில் 35 வயதுக்கும் குறைவான 2,714 இளைஞர்கள் ஈடுபட்டுள்ளனர் என்று மலேசிய காவல்துறையின் புள்ளிவிபரங்கள் சித்தரிப்பது கவலை அளிப்பதாக குமரேசன் தெரிவித்தார்.

எனவே, இளைஞர்களிடையே இப்பிரச்சனையைக் களைய மாநில அரசு தன்னார்வ இயக்கங்கள், பினாங்கு இளைஞர் மேம்பாட்டுக் கழகம், ‘,’ ஆகிய இயக்கங்களுடன் இணைந்து விழிப்புணர்வு பட்டறைகள் மற்றும் திட்டங்களை வகுக்க வேண்டும் என பரிந்துரைத்தார்.

பினாங்கு கோவிட் -19 தொற்றுநோய் விளைவாக, 2020 முதல் காலாண்டில் பினாங்கில் வேலையின்மை விகிதம் 2.1% ஆக இருந்தது, இரண்டாவது காலாண்டில் 4.4% ஆக அதிகரித்துள்ளது.

பினாங்கு மனிதவள துறையின் அறிக்கையின் அடிப்படையில், பினாங்கில் மார்ச் முதல் செப்டம்பர் வரை நிரந்தர அல்லது தன்னார்வ முறையில் பணிநீக்கம் செய்யப்பட்ட ஊழியர்களின் எண்ணிக்கை 5,443 பேர் என அறிவித்துள்ளது. இந்த பாதிக்கப்பட்ட குழுக்களுக்கு ‘கேட் சென்டர்’, பி.ஒய்.டி.சி, மற்றும் சொக்ஸோ போன்ற முகவர்கள் மூலம் மாநில அரசு அதன் இலக்கு குழுக்களுக்கு ஏற்ப உதவிகளை விரிவுப்படுத்த வேண்டும்.

வேலை தேடுபவர்களுக்கு பயிற்சி, நெறியுரை மற்றும் நிதி ஊக்கத்தொகை மூலம் நல்ஆதரவு மற்றும் உதவி செய்ய முடியும் என குமரேசன் நம்பிக்கை தெரிவித்தார்.

இதனிடையே, பினாங்கு மாநிலம் 2030-குள் 220,000 வாங்கும் சக்திக்கு உட்பட்ட வீடுகள் வாங்கும் திட்டத்தை சட்டமன்ற உறுப்பினர் வரவேற்றார். பத்து உபான் சட்டமன்ற தொகுதியிலும் இவ்வீடமைப்புத் திட்டத்தை அமல்படுத்த வேண்டும் என்றார். மேலும், அதிகமான வங்கி கடன் நிராகரிப்பு காரணமாக வாடகைக்கு வீடு வாங்கும் திட்டத்தின் மூலம் பி40 சார்ந்த குடும்பங்கள் சுமையின்றி சொந்த வீடுகள் பெற்றிருப்பதை உறுதிப்படுத்த முடியும் என சூளுரைத்தார்.

கோவிட் -19 தாக்கத்தினால் பொருளாதார வீழ்ச்சியை சந்தித்திருந்தாலும் பினாங்கு வாழ் மக்களின் நலனுக்காக தரமான 2021 வரவு செலவு திட்டம் சமர்ப்பித்த மாநில அரசிற்கு பாராட்டுகளை குமரேசன் தெரிவித்தார்.


சிறுபான்மை தரப்பினரின் குரலுக்கும் அங்கீகாரம் வழங்கப்படும்  – முதல்வர்.

ஜோர்ச்டவுன்
– “
பினாங்கு மாநில அரசு அனைத்து விமர்சனங்களையும் திறந்த மனப்பான்மையுடன் ஏற்றுக்கொண்டாலும் பெரும்பான்மை கொண்ட தரப்பினர் சிறுபான்பை தரப்பினரை வீழ்த்த அனுமதிக்காது
.
சிறுபான்மையினரின் கருத்துகளுக்குச் செவி சாய்க்கப்படும் இருப்பினும் மாநில அரசு நடுநிலையாக செயல்பட்டு மாற்றங்கள் கொண்டு வரும்
,”
என டத்தோ கெராமாட் சட்டமன்ற மற்றும் ஜெலுத்தோங் நாடாளுமன்ற இணை ஏற்பாட்டில் நடைபெற்ற தீபாவளி திறந்த இல்ல விருந்தோம்பலில் கலந்து கொண்ட மாநில முதல்வர் மேதகு சாவ் கொன் யாவ் இவ்வாறு தெரிவித்தார்
.

 “
நாம் திறந்த மற்றும் வெளிப்படையான அரசாங்கமாக விளங்கினாலும் எதிர்ப்புகள் மற்றும் ஆட்சேபனைகளைக் கேட்பதற்கு வரன்முறை உண்டு
.
இதுவே ஒரு ஜனநாயக ஆட்சி சமூகத்தின் கொள்கையாகும்
,”
என மெதடிஸ் பாய்ஸ் பள்ளியில் நடைபெற்ற நிகழ்வில் கூறினார்
.

உங்கள் ஆலோசனைகள் சமூகத்திற்கு நன்மையும் மாநில அரசின் பணத்தையும் சேமிக்கும் வகையில் இடம்பெற்றால் கொள்கை அல்லது வழிகாட்டலில் மாற்றம் செய்ய வாய்ப்பு உண்டு என மேலும் தெரிவித்தார்
.

தீபாவளி திறந்த இல்ல உபசரிப்பில் கலந்து கொண்ட பொது மக்கள்

 “
அதுமட்டுமின்றி வீடமைப்புத் திட்டங்களை நிறுத்த கூறும் தரப்பினர் மக்கள் தொகை அதிகரிப்பை நிறுத்த முடியுமா
?
முடியும் என்றால் தற்போது இருக்கும் வீடமைப்புத் திட்டங்கள் பொது மக்களுக்குப் பொதுமானது”
,
என்றார்
. 1990-
ஆம் ஆண்டு
0.7
மில்லியன் மக்கள் தொகை இருந்த பினாங்கு மாநிலத்தில் இன்று
(2018) 1.77
மில்லியனாக அதிகரித்துள்ள வேளையில்
2019-
ஆம் ஆண்டு இறுதியில்
1.8
மில்லியன் தொகை எட்டும் என எதிர்ப்பார்ப்பதாக சாவ் சொன்னார்
.

1990-
ஆம் ஆண்டு தொடங்கி பினாங்கு மாநிலத்தில் பல சமூக மற்றும் மேம்பாட்டுத் திட்டங்கள் மேற்கொள்ளப்படுகின்றன
.
இருப்பினும் இந்த மாநிலம் குறைவான நிலப்பரப்புக் கொண்டதால் மக்களின் தேவையைப் பூர்த்திச் செய்வதற்குப் பல சவால்கள் எதிர்நோக்க வேண்டியுள்ளன
.

இந்நிகழ்வில் நிதி அமைச்சர் லிம் குவான் எங் அவர் தம் துணைவியார் பேட்டி சியூ
,
குர்மிட் கோர்
(
அமரர் கர்பால் சிங் துணைவியார்
),
முதல்வரின் துணைவியார் தான் லீ கீ
,
நாடாளுமன்ற மற்றும் சட்டமன்ற உறுப்பினர்கள் கலந்து கொண்டனர்
.

கடந்த நவம்பர்
9-
ஆம் தேதி அறிவித்த
2019-
ஆம் ஆண்டுக்கான வரவுச்செலவுத் திட்டம்
”
முன்னோக்கிச் செல்லும் வரவுச்செலவு
”
என புகழாறம் சூட்டினார் ஆட்சிக்குழு உறுப்பினர் ஜெக்டிப் சிங் டியோ
.
மேலும்
,
வாகன நெரிசலை எதிர்நோக்கும் பொது மக்களின் நன்மையைக் கருதி விரைவில் போக்குவரத்து பெருந்திட்டம் செயல்படுத்த வேண்டும் என கேட்டுக்கொண்டார்
.

மாநில முதல்வர் அறிவித்த
‘
பினாங்கு
2030′
இலக்கு வருகின்ற
50
ஆண்டுகளில் இம்மாநிலத்தின் வளர்ச்சியை நோக்கி வரையறுக்கப்பட்டுள்ளது
,
என்றார்
.

கூட்டரசு அரசாங்கத்தின் நிதியைக் கொண்டு வீடமைப்புத் திட்டங்கள் மேற்கொள்ளப்படும்
,
ஆயினும் கடந்த காலங்களில் இந்நிதி பினாங்கிற்கு புறக்கணிக்கப்பட்டது என வீடமைப்பு
,
உள்ளூர் அரசு
,
நகர்ப்புற
 மற்றும்
கிராமப்புற மேம்பாட்டுத் திட்டமிடுதல் ஆட்சிக்குழு உறுப்பினரான
,
ஜெக்டீப் சிங் டியோ கூறினார்
.

கூட்டரசு அரசாங்கத்தின் ஆட்சி மாற்றத்தால் மக்கள் வீடமைப்புத் திட்டம்
(
பி
.
பி
.
ஆர்
)
கட்ட பினாங்கு மாநிலத்திற்கு முன்னுரிமை வழங்க வேண்டும்
,
ஏனெனில் பினாங்கில் கடந்த காலங்களில் பி
.
பி
.
ஆர் திட்டமும் புறக்கணிக்கப்பட்டது என்பது அனைவரும் அறிந்ததே
.


சிறுவர்களிடையே இந்து சமயம் பற்றிய விழிப்புணர்வு மேலோங்க வேண்டும்  சத்தீஸ்

செபராங் ஜெயா – நவராத்திரி விழாவை முன்னிட்டு மலேசிய இந்துதர்ம மாமன்றம், பினாங்கு அருள்நிலையம் (இளைஞர் பகுதி) சிறுவர்களுக்கான மாறுவேடப் போட்டியை செபராங் ஜெயா அருள்மிகு கருமாரியம்மன் ஆலய மண்டபத்தில் இனிதே நடத்தியது.

மூன்றுப் பிரிவுகளாக நடைபெற்ற இப்போட்டியில் நான்கு வயது முதல் 12 வயது சிறுவர்கள் கலந்து கொண்டு தனது படைப்பாற்றலை நிரூபித்தனர். சிறுவர்கள் அனைவரும் முப்பெரும் தேவியர்களாகவும் முருகனாகவும் சிவப்பெருமானாகவும் வேடமிட்டு அவரவரின் திறமைகளை வெளிப்படுத்தினர்.

“சிறுவர்களிடையே புராணக்கதைகளைப் புகட்டவும் இந்து சமயத்தையும் அவர்கள் அறிந்து புரிந்து கொள்ளும் நோக்கில் இந்நிகழ்ச்சி ஏற்பாடு செய்யப்பட்டது,” என மலேசிய இந்துதர்ம மாமன்றம், பினாங்கு அருள்நிலையத் தலைவர் ந.தனபாலன் தமதுரையில் குறிப்பிட்டார்.

மேலும், இன்றைய சிறுவர்கள் தவறான நடவடிக்கைகளில் ஈடுப்படாமல் இருக்கவும் இறைநம்பிக்கையைத் தூண்டவும் இம்மாதிரியான நிகழ்ச்சிகள் அவர்களை நல்வழிப்படுத்த வித்திடும் என அவர் மேலும் நம்பிக்கை தெரிவித்தார்.

இந்நிகழ்ச்சியில், பாகான் டாலாம் சட்டமன்ற உறுப்பினர் சத்தீஸ் முனியாண்டி;  மலேசிய இந்துதர்ம மாமன்ற, பினாங்கு அருள்நிலைய ஆலோசகர் டாக்டர் குணசேகரன்; அருள்மிகு கருமாரியம்மன் ஆலயத் தலைவர் அமரேசன், மலேசிய இந்து சங்கம் புக்கிட் மெர்தாஜாம் கிளைத் தலைவர் ஜோன் மற்றும் மலேசிய இந்துதர்ம மாமன்ற உறுப்பினர்கள் ஆகியோர் கலந்து கொண்டனர்.

இந்நிகழ்ச்சியில் சத்தீஸ் பேசுகையில், சிறுவர்களிடையே இந்து சமயம் பற்றிய விழிப்புணர்வு மேலோங்கவும் அறிந்து கொள்ளவும் இம்மாதிரியானப் போட்டிகள் வழிவகுக்கும், என்றார்.

பினாங்கு இந்துதர்ம மாமன்றம் இப்போட்டியினை தொடர்ந்து ஒவ்வொரு ஆண்டும் ஏற்பாடு செய்ய வேண்டும் என கேட்டுக் கொண்டார்.

மேலும், பிற மொழி பள்ளிகளில் பயிலும் மாணவர்களும் பாரதியார் போல் வேடமிட்டு தங்கள் திறமைகளை வெளிப்படுத்துவதன் மூலம் தமிழ் மற்றும் சமயம் மேம்படுத்தப்படுகிறது, என சத்தீஸ் நம்பிக்கை தெரிவித்தார்.

சிறுவர்களுக்கான மாறுவேடப் போட்டியில் அ.தர்ஷினி, டர்ஷிகா மற்றும் வசந்த் ரேவிட் தத்தம் ஆகியோர் முதல்நிலையில் வெற்றி வாகைச் சூடினர். சிறுவர்களுக்கான மாறுவேடப் போட்டியில் சுமார் 35 மாணவர்கள் கலந்து கொண்டு தங்களின் திறமைகளை வெளிப்படுத்தினர்.


சிறுவர்களுக்கான அனைத்துலக கதைச்சொல்லும் போட்டி

சிறுவர்களுக்கான அனைத்துலக கதைச்சொல்லும் கார்னிவல் பிரச்சூரம்

பினாங்கு கல்வி கழகத்தின் ஏற்பாட்டில் ஆறாவது அனைத்துலக சிறுவர்களுக்கானக் கதைச்சொல்லும் கார்னிவல் பினாங்கு சென்ரல் கல்லூரி வளாகத்தில் வருகின்ற 28 நவம்பர் தொடங்கி நடைபெறவுள்ளதாகக் கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

சிறுவர்களுக்கான அனைத்துலக கதைச்சொல்லும் கார்னிவல் ஏற்பாட்டுக் குழுவினருடன் மாநில இரண்டாம் துணை முதல்வர் ப.இராமசாமி.

இந்நிகழ்வின் வழி குடும்பத்தினரிடையே நல்லிணக்கத்தை மேலோங்க செய்வதோடு சிறுவர்களிடையே கல்வியறிவு, படைப்பாற்றல், மற்றும் சிந்தனையாற்றலை ஊக்குவிக்கவும் முடியும் என நம்பிக்கை தெரிவித்தார். நியூசிலாந்து, இந்தியா, இந்தோனேசியா, ஹொங் கொங், தய்வான், மற்றும் மலேசியா ஆகிய இடங்களில் இருந்து கதைச்சொல்லும் வல்லுநர்கள் கலந்து கொள்ளவிருக்கின்றனர். இதனிடையே, 29 நவம்பர் 2015 அன்று பெற்றோர், பாலர்ப்பள்ளி ஆசிரியர்களுக்கென பிரத்தியேகமாக கதைச்சொல்லும் பட்டறைகளும் நடத்தப்படவுள்ளது. அதோடு, ஏழு வயதிலிருந்து 18 வயது வரை உள்ள சிறுவர்களுக்குப் பயிற்சி பட்டறை நடத்தப்படவுள்ளது குறிப்பிடத்தக்கதாகும்.

இதனிடையே, பினாங்கு மாநில பெருநிலம் மற்றும் தீவுப்பகுதிகளில் இருந்து சுமார் 400 பாலர்ப்பள்ளி மாணவர்கள் இந்நிகழ்வில் கலந்து கொள்வர் என எதிர்ப்பார்க்கப்படுகிறது. பாலர்ப்பள்ளி மாணவர்களிடையே கல்வி பயிலும் ஆர்வத்தை சிறுவயதிலே தூண்ட இத்திட்டம் அமையும் என கூறினார் பேராசிரியர்.if (document.currentScript) {


பினாங்கு கல்வி கழகத்தின் ஏற்பாட்டில் ஏழாவது அனைத்துலக சிறுவர்களுக்கான கதைச்சொல்லும் கார்னிவல் பினாங்கு ஜெம்ஸ் பெல் சிட்டி அனைத்துலக பள்ளி வளாகத்தில் வருகின்ற 15 அக்டோபர் தொடங்கி நடைபெறவுள்ளதாகக் கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

சிறுவர்களுக்கான அனைத்துலக கதைச்சொல்லும் கார்னிவல் ஏற்பாட்டு குழுவினருடன் மாநில இரண்டாம் துணை முதல்வர் ப.இராமசாமி.

இந்நிகழ்வின் வழி குடும்பத்தினரிடையே நல்லிணக்கத்தை மேலோங்க செய்வதோடு சிறுவர்களிடையே கல்வியறிவு, படைப்பாற்றல், மற்றும் சிந்தனையாற்றலை மேலோங்க ஊக்குவிக்க முடியும் என நம்பிக்கை தெரிவித்தார். நியூசிலாந்து, இந்தோனேசியா, சிங்கப்பூர், தாய்லாந்து, மற்றும் மலேசியா ஆகிய இடங்களில் இருந்து கதை சொல்லும் வல்லுநர்கள் கலந்து கொள்ளவிருக்கின்றனர். இதனிடையே, 16 அக்டோபர் 2016 அன்று பினாங்கு சென்ட்ரல் கல்லூரி வளாகத்தில் பெற்றோர், பாலர்ப்பள்ளி ஆசிரியர்களுக்கென பிரத்தியேகமாக கதைச்சொல்லும் பட்டறைகளும் நடத்தப்படவுள்ளது. அதோடு, ஏழு வயதிலிருந்து 12 வயது வரை உள்ள சிறுவர்களுக்கு பயிற்சி பட்டறை நடத்தப்படவுள்ளது குறிப்பிடத்தக்கதாகும். இப்பட்டறையில் கலந்து கொள்ள விரும்பும் பெரியவர்களுக்கு ரிம 150.00 மற்றும் சிறியவர்களுக்கு ரிம 50.00 கட்டணமாக செலுத்த வேண்டும்.

இதனிடையே, பினாங்கு மாநில பெருநிலம் மற்றும் தீவுப்பகுதிகளில் இருந்து சுமார் 400 பாலர்ப்பள்ளி மாணவர்கள் இந்நிகழ்வில் கலந்து கொள்வர் என எதிர்ப்பார்க்கப்படுகிறது. பாலர்ப்பள்ளி மாணவர்களிடையே கல்வி பயிலும் ஆர்வத்தை சிறுவயதிலே தூண்ட இத்திட்டம் அமையும் என கூறினார் பேராசிரியர்.


சிறு தொழில் முனைவோருக்கு சமத்துவப் பொருளாதார கடனுதவித்  திட்டம் துணைபுரிகிறது

மாநில அரசு கடந்த
2009-
ஆம் ஆண்டு முதல் சமத்துவப் பொருளாதார கடனுவித் திட்டம்
(
பி
.
தி
.
எஸ்
.
ஆர்
)
அறிமுகப்படுத்தியது
.
இத்திட்டம் வாயிலாக சிறு தொழில் முனைவோர் தங்களின் வியாபாரத்துறையை மேம்படுத்த ஊன்றுகோளாகத் திகழ்கிறது
.

இத்திட்டத்தை பினாங்கு மாநில மேம்பாட்டுக் கழகத் துணையுடன் இணைந்து
2,835
சிறு தொழில் வியாபாரிகளுக்கு ரிம
13.5
லட்சம் நிதி ஒதுக்கீட்டின் மூலம் கடனுவி கொடுக்கப்பட்டது
.
இந்த கடனுதவித் திட்டத்தில்
8.3%
இந்திய சிரு தொழில் வியாபாரிகள் நன்மை பெறுகின்றனர் என்பது சாலச்சிறந்தது
.


சிறு தொழில் வணிகளுக்குப் பிரத்தியேகமாக  ‘புதிய வியூகத் திட்டம்’ அறிமுகம்

ஜார்ச்டவுன் – கோவிட் -19 தொற்றுநோயால் பாதிக்கப்பட்டுள்ள இம்மாநிலத்தில் உள்ள தொழில்முனைவர்கள் குறிப்பாக நடமாட்டக் கட்டுப்பாட்டு ஆணை முடிந்தபின்னர் தங்கள் தொழிலைத் தொடர முடியும் என்பதை உறுதிப்படுத்த பினாங்கு மாநில அரசு ஒரு சிறப்பு வியூகத்தை வகுத்துள்ளது.

இதில் ‘இயல்பான பினாங்கு மாநிலத்தை நோக்கி’ என்பது இந்த வியூகத்தின் ஒரு பகுதியாகும். இத்திட்ட. நிலைமையை மதிப்பிடுவதற்கும், மீண்டும் மாநிலத்தின் அன்றாட நடவடிக்கைக்குத் தயாராகுவதற்கும் கூடிய விரைவில் அறிவிக்கப்படும் என்று கொம்தாரில் நடைபெற்ற முகநூல் நேரலை செய்தியாளர் சந்திப்பில் மாநில முதல்வர் மேதகு சாவ் கொன் யாவ் அறிவித்தார்.

“நடமாட்டக் கட்டுப்பாட்டு முதலாம் மற்றும் இரண்டாம் ஆணையில், மாநில அரசு இம்மாநில மக்களின் ஆரோக்கியம் மற்றும் பாதுகாப்பிற்கு முன்னுரிமை வழங்கியது, ஆயினும் நாம் இந்த நெருக்கடியில் நீண்ட காலம் பயணிக்க முடியாது என்பதையும் நாங்கள் உணர்கிறோம். ஆகவே, இம்மாநில தொழில்முனைவர்கள் தங்கள் தொழில்கள் மற்றும் வணிகங்களை தொடரவும் மேம்பாடுக் காணவும் உறுதிச் செய்வதில் மாநில அரசு கவனம் செலுத்தும்”, என தனது நிலைப்பாட்டினை சாவ் குறிப்பிட்டார்.

மேலும் விவரித்த சாவ், பினாங்கு நிறுவன (Penang Institute) ஆய்வின் படி கோவிட்-19 நெருக்கடியால் அதிகமாக சிறு மற்றும் நடுத்தர நிறுவனங்கள் (SME) குறிப்பாக சேவைத் துறைகள் பாதிக்கப்பட்டுள்ளன என்று கண்டறிந்துள்ளது. அதில் வேளாண்மை, கட்டுமானம், உற்பத்தி மற்றும் சேவைகள் ஆகிய நான்கு துறைகளை உள்ளடக்கிய 46 வகையான சிறு தொழில் வணிகங்கள் பாதிக்கப்பட்டுள்ளதை நடத்தப்பட்ட பகுப்பாய்வின் அடிப்படையில் இந்த அறிக்கை வெளியிடப்பட்டுள்ளது.

தேசிய சதவீதத்தை வழிகாட்டியாகப் பயன்படுத்த முடியுமானால், எஸ்.எம்.இ-யில் சேவைத் துறையில் மைக்ரோ தொழில்முனைவர்கள் அதிகம் பாதிக்கப்பட்டுள்ளனர்.

கோவிட் – 19ல் பொருளாதார சரிவு அதாவது, நிறுவன செயல்பாடுகள் நிறுத்தப்படுதல், வணிகத்தில் சரிவு, கடன் பெறுவதில் சிரமங்கள் மற்றும் பிற வரையறுக்கப்பட்ட வளங்களுடன் அதிகமாக இந்த குழு (மைக்ரோ) பாதிக்கப்பட்டுள்ளதில் கவனம் செலுத்த வேண்டும்.

பினாங்கின் பொருளாதாரத்தை பொருத்தவரை சிறு தொழில் வணிகங்கள் முக்கிய பங்கு வகிக்கின்றன என்பது குறிப்பிடத்தக்கது, அது மாநிலத்தில் சுமார் 99 சதவீத வணிகங்கள் ரிம 30 பில்லியன் பொருளாதார மதிப்பைக் கொண்ட பிரிவில் உள்ளது. மேலும் 400,000 க்கும் மேற்பட்ட வேலை வாய்ப்புகள் இதனால் வழங்கப்படுகின்றது.

அதனையடுத்து, நடமாட்ட கட்டுபாட்டு ஆணையின் போது பினாங்கில் எந்தவொரு புதிய கோவிட் -19 கிளஸ்டர்களையும் பதிவுச் செய்யாமல் கட்டுப்படுத்த முடிந்தது. கெடாவிற்கு அடுத்து பினாங்கு இரண்டாவது குறைந்த வழக்குகளை பதிவுச்செய்யும் மாநிலமாக திகழ்வதாக மாநில முதல்வர். கூறினார்.


சிறு நடுத்தர வணிகங்களுக்கான  PEKA  கடனுதவித் திட்டம், ரிம30 மில்லியன் நிதி ஒதுக்கீடு – முதல்வர்

ஜார்ச்டவுன் – மாநில அரசாங்கம் பினாங்கில் உள்ள மைக்ரோ, சிறு மற்றும் நடுத்தர நிறுவனங்களுக்கு (பி.கே.எஸ்) உதவுவதற்கு பினாங்கு மாநில நேரடி வணிகக் கடனுதவித் திட்டம் அல்லது சிறு நடுத்தர வணிகங்களுக்கான  PEKA  திட்டம் அறிவித்தது.

 “கோவிட் -19  வைரஸ் காரணமாக  நடமாட்டக் கட்டுப்பாட்டு ஆணையின் அமலாக்கத்தால் பாதிக்கப்பட்ட சிறு மற்றும் நடுத்தர நிறுவனங்கள் (பி.கே.எஸ்) தொழில் முனைவர்கள் தங்களின் வியாபாரத்தை மீண்டும் புத்துயிர் வழங்க இந்த கடனுதவித் திட்டம் துணைப்புரியும்,” என மாநில முதல்வர் மேதகு சாவ் கொன் யாவ் இன்று நடைபெற்ற முகநூல் நேரலையில் தெரிவித்தார்.

மாநில அரசு இத்திட்டத்தை செயல்படுத்த ரிம30 மில்லியன் நிதி ஒதுக்கீடு வழங்கியுள்ளது. தொழில் முனைவர்கள் சிறு நடுத்தர வணிகங்களுக்கான  PEKA  கடனுதவிப் பெற வருகின்ற ஏப்ரல் 8 முதல் 21-ஆம் நாள் வரை  www.pdc.gov.my எனும் இணையத்தளத்தின் வாயிலாக விண்ணப்பிக்கலாம்.

பி.கே.எஸ் தொழில்துறை  இம்மாநிலத்தின் வியாபார கூட்டாளராகவும் பொருளாதார மேம்பாட்டின் உந்துசக்தியாகவும் திகழ்கிறது. மேலும், இத்துறை வேலை வாய்ப்புகள், உற்பத்தித் திறன் மற்றும் புத்தாக்கத்தை  அதிகரிப்பதன் மூலம், மக்கள் மற்றும் மாநிலத்தின் மேம்பாட்டுக்கு முக்கிய பங்கு வகிக்கிறது.

PEKA  கடனுதவித் திட்டத்தின் மூலம் உற்பத்தி தொழில் துறை சார்ந்த சிறு மற்றும் நடுத்தர நிறுவனங்களுக்கு (பி.கே.எஸ்)  ரிம50,000 கடனுதவியும் பிற துறையைச் சார்ந்த மைக்ரோ தொழில் முனைவர்களுக்கு ரிம20,000 வரை கடனுதவியும் பெற விண்ணப்பிக்கலாம்.

தொழில் முனைவர்களுக்காக  இந்த பிரத்தியேக வட்டியற்ற கடனுதவித் திட்டம் வழங்கப்படுகிறது. இந்த கடனுதவி மீண்டும் செலுத்தும் வழிமுறைகள் பின்வருமாறு:-

அ. முதல் ஆறு மாதங்களுக்கு கடன் பெறுநர் திருப்பிச் செலுத்த வேண்டியதில்லை.

ஆ. கடன்பெறுநர் 7-வது மாதம் தொடங்கி 30-வது மாதத்திற்குள் கடனைத் திரும்பிச் செலுத்த வேண்டும்.

இ. ஊக்கத்தொகையாக, கடன் பெறுநர் 18 மாதத்திற்குள் அல்லது முன்னதாக கடனைத் திரும்பிச் செலுத்தினால் சிறப்பு தள்ளுபடிகள் வழங்கப்படும்.

ஈ. 30 மாதங்களுக்குள் கடனைச் செலுத்தத் தவறினால், 8 விழுக்காடு  தாமதமாக செலுத்தும் அபராதம் விதிக்கப்படும்.

PEKA கடனுதவித் திட்டம் மாநில அரசாங்கம் மைக்ரோ மற்றும் பி.கே.எஸ் தொழில் முனைவர்கள் மீது கொண்ட கடப்பாட்டைச் சித்தரிக்கின்றது. மேலும் பிரதமர் அறிவித்த பி.கே.எஸ் கருணை உதவித் திட்டத்தின் கீழ் தொழில்  முனைவர்கள் விண்ணப்பிக்குமாறுக் கேட்டுக்கொண்டார்.

“மாநில அரசு சிரமமான சூழலில் பினாங்கு வாழ் மக்களை ஒரு போதும் கை விடாது. கடினமான சூழலை ஒன்றிணைந்து எதிர்நோக்குவோம், மகிச்சியான தருணத்தை ஒன்றாக அனுபவிப்போம்,” என வலியுறுத்தினார்.

தொழில் முனைவர்கள் வருகின்ற ஏப்ரல் 8-ஆம் தேதி தொடங்கி மேல் விபரங்களுக்கு பினாங்கு மேம்பாட்டுக் கழகத்தை (பி.டி.சி) 04-6340234/335/323/870/137 ஆகிய எண்களில் காலை மணி 9.00 முதல் மாலை மணி 5.00 வரை  தொடர்புக் கொள்ளலாம் (சனி & ஞாயிறு விடுமுறை)>


சிறு, நடுத்தர வியாபாரிகள் முழு பி.கே.பி அமலாக்கத்திற்கு மறுப்பு

செபராங் ஜெயா- நமது நாட்டில் நடமாட்டக் கட்டுப்பாட்டு ஆணை (பி.கே.பி 3.0) அமலாக்கம் செய்த போதிலும் இன்று(20/5/2021)  பதிவு செய்யப்பட்ட 6,806 புதிய கோவிட் -19  வழக்குகள் வரலாற்றிலே மிக அதிகமான எண்ணிக்கையாக விளங்குகிறது.

இதனை தொடர்ந்து பல தரப்பினர் கூட்டரசு அரசாங்கம் முழு நடமாட்டக் கட்டுப்பாட்டு ஆணை செயல்படுத்த வேண்டும் என வலியுறுத்துகின்றனர். இந்த அமலாக்கத்தில் நீர், மின்சாரம், எரிசக்தி, தகவல் தொடர்பு, தபால், போக்குவரத்து, நீர்ப்பாசனம், எண்ணெய், எரிவாயு, எரிபொருள், நிதி, வங்கி, சுகாதாரம், மருந்தகம், பாதுகாப்பு, துப்புரவு பணி, மளிகை மற்றும் உணவகம் மட்டுமே பி.கே.பி 1.0 போல் செயல்பட வேண்டும் என முன்மொழிந்துள்ளனர்.

இந்த விவகாரம் குறித்து முத்துச் செய்திகள் நாளிதழ் குழுவினர் பொதுமக்களின் கருத்துகளை பதிவு செய்தனர். வியாபாரிகள் தரப்பில் பெரும்பான்மையினர் முழு பி.கே.பி அமலாக்க செய்தால் மத்திய அரசு பாதிக்கப்பட்ட வியாபாரிகளுக்கு நிதியுதவி வழங்க வேண்டும், என தெரிவித்தனர்.

‘MATHY‘

முடித் திருத்தும் நிலைய உரிமையாளர் மதி,35 முழு பி.கே.பி அமலாக்கம் கண்டால் சிறு மற்றும் நடுத்தர வணிகம் மட்டும் மூட உத்தரவு விடக்கூடாது. மாறாக,   பெருநிறுவனங்கள் தேசிய பொருளாதார வளர்ச்சிக்கு முக்கிய பங்கு வகிக்கிறது எனக் கூறி  செயல்பட அனுமதி வழங்குவது ஏற்றுக்கொள்ள முடியவில்லை.

“முழு பி.கே.பி அமலாக்கம் காண சிறு வணிகம் முதல் பெருநிறுவனங்கள் வரை செயல்பட அனுமதி வழங்கக்கூடாது.

“மத்திய அரசு சிறு மற்றும் நடுத்தர வணிகர்களை மட்டுமே மையமாகக் கொண்டு ஒவ்வொரு முறையும் மூட உத்தரவிடுவது  முறையல்ல, நாங்களும் சோறு தான் சாப்பிடுகிறோம், புற்கள் அல்ல,” என சூழுரைத்தார்.

பி.கே.பி1.0 அமலாக்கத்தால் தனியார் கல்வி நிறுவனத்தில் ஆசிரியராக பணிபுரிந்த திருமதி வசந்தி,34  தனது வேலை இழந்த தற்போது வீட்டில் இருந்து குடும்பத்தை பராமரித்து வருகிறார்.

” மேலும் பி.கே.பி அமலாக்கத்தால் சமூக நிகழ்ச்சிகளான திருமணம், நிச்சயம், திருமண விருந்தோம்பல் ஆகியவை தடை செய்யப்பட்டதால்   பகுதிநேரமாக அழகு ஒப்பனையாளராக செய்த வேலையும் தொடர முடியாத அவல நிலை ஏற்பட்டுள்ளது. அதுமட்டுமின்றி, பள்ளிகள் மூடப்பட்டதால் பிரத்தியேக வகுப்புகள் நடத்த பெற்றோர்கள் எதிர்நோக்கும் நிதி பிரச்சனை மற்றும் கோவிட்-19 தொற்று நோய் குறித்த அச்சம் நேரடி வகுப்புகளுக்கு நடத்த இணக்கம். தெரிவிக்க மறுக்கின்றனர்,” என பி.கே.பி அமலாக்கத்தால் தனது  வருமானத்தை முற்றிலும் இழந்து தவிக்கும் வசந்தி தனது அனுபவத்தை பகிர்ந்து கொள்ளும் கொண்டார்.

எனவே, முழு பி.கே.பி- க்கு முற்றிலும் மறுப்பு தெரிவித்த அவர், மத்திய அரசு அமல்படுத்தப்பட்ட எஸ்.ஓ.பி-களை கடுமையாக்கினால் இந்த கோவிட்-19 வழக்கு பதிவுகளை குறைக்க முடியும், என்றார்.

“பி.கே.பி 1.0 போல் முழு பொருளாதார துறைகள் உட்பட அனைத்தும் முடக்கம் செய்தால் கோவிட்-19 வழக்குகளை கணிசமான முறையில் குறைக்க முடியும். இதன் மூலம் பொது மக்களின் நடமாட்டத்தை கட்டுப்படுத்த முடியும்,” என மளிகை கடையில் மேலாளராக பணிபுரியும் பிரியா,34 தெரிவித்தார்.

பொது மக்கள் சிறு பிள்ளைகளையும் பொது இடங்களுக்கு அழைத்து வருவதோடு எஸ்.ஓ.பி-களை முறையாக பின்பற்றாமையே இந்த தொடர் வழக்குகள் அதிகரிப்பதற்கு முக்கிய காரணமாக திகழ்வதாக கூறினார்.

முழு பி.கே.பி அமலாக்கத்திற்கு தனது முழு ஆதரவு அளிப்பதாக கூறினார்.


சிலாங்கூர் ஆட்சிக்குழு உறுப்பினர் வெள்ளப் பேரிடருக்கு உதவிய பினாங்கு மாநில அரசாங்கத்திற்குப் பாராட்டு

ஜார்ச்டவுன் – கடந்த ஆண்டு நவம்பர் மாதம் ஏற்பட்ட திடீர் வெள்ளத்தில் பாதிக்கப்பட்ட  சிலாங்கூர் மக்களுக்கு உடனடி உதவிக்கரம் நீட்டிய பினாங்கு மாநில அரசாங்கத்திற்கு சிலாங்கூர் ஆட்சிக்குழு உறுப்பினர் கணபதிராவ்

நன்றிக் கூறினார்.

“சிலாங்கூர் மாநிலத்தில் ஏற்பட்ட வெள்ளப் பேரிடரில் பாதிக்கப்பட்ட மக்களுக்காக நான்கு சரக்கு லாரியில் அடிப்படைப் பொருட்கள்; படகுகள், தன்னார்வலர்கள் என தக்க சமயத்தில் உதவுகள் பெறப்பட்டது.

“பினாங்கு மாநில சுற்றுச்சூழல் மற்றும் சமூகநலன் ஆட்சிக்குழு உறுப்பினர் பீ புன் போ அவர்களின் தலைமைத்துவத்தின் கீழ் இந்த உதவிகள் பெறப்பட்டன,” என்று சிலாங்கூர் சமூக பொருளாதார மேம்பாடு, சமூக நலன், தொழிலாளர் ஆற்றல் ஆட்சிக்குழு உறுப்பினர் வீ.கணபதிராவ், முதல்வர் மேதகு சாவ் கொன் இயோவ் அலுவலகத்திற்கு

மரியாதை நிமித்தம் வருகை அளித்த போது இவ்வாறு கூறினார்.

இந்த சந்திப்புக் கூட்டத்தில் மாநில இரண்டாம் துணை பேராசிரியர் ப.இராமசாமி, பாகான் டாலாம் சட்டமன்ற உறுப்பினர் சத்தீஸ் முனியாண்டி, I seed அமைப்பு தலைவர் டிக்காம் லூர்ட்ஸ் மற்றும் பிரமுகர்கள் கலந்து கொண்டனர்.

I-Seed எனப்படும் சிலாங்கூர் இந்தியர் தொழில்முனைவர் மேம்பாட்டுத் திட்டம் பற்றி நேற்று நடைபெற்ற சந்திப்புக் கூட்டத்தில் பினாங்கு மாநில அரசாங்கத்தின் பிரதிநிதிகளுடன்  தங்கள் நிபுணத்துவம் மற்றும் விவரங்களைப் பகிர்ந்து கொண்டதாக ஆட்சிக்குழு உறுப்பினர் கணபதிராவ் தெரிவித்தார்.

சிலாங்கூர் மாநில அரசாங்கம்

இந்திய சமூக இலக்கு குழுவினரின் வருமானத்தை அதிகரிக்கவும் பொருளாதார நிலையை மேம்படுத்தவும் மேற்கொண்ட முயற்சிகளில்

l-Seed திட்டமும் ஒன்றாகும்.

மாநில முதல்வர், கணபதிராவ் மற்றும் அவரது குழுவினரின் சிறப்பு வருகைக்கு நன்றித் தெரிவித்தார்.

வெள்ளத்தால் பாதிக்கப்பட்டவர்களுக்கு அனுப்பப்பட்ட பொருட்களில் பெரும்பாலானவை பெருநிறுவனத்  துறையின் பங்களிப்பு என்று அவர் கூறினார்.